Košarkaški teren i tartan staza uklonjeni zbog gradnje crpne stanice - Novi Sad\nKošarkaški teren i tartan staza uklonjeni zbog gradnje crpne stanice\n09:09:00 27.09.2019, Komentara: 0\nNovi Sad – Fotografija na kojoj se vidi uništavanje košarkaškog terena i tartan staze kod Žeželjevog mosta juče je izazvala burne komentare na našoj Fejsbuk stranici. U JKP „Vodovod i kanalizacija“ navode da je moralo tako, jer se teren i staza nalaze iznad budućeg izlivnog kolektora. Kako ističu, po okončanju radova na kolektoru, igralište će biti vraćeno u prethodno stanje.\nU „Vodovodu“ su za 021 rekli da će polovina košarkaškog terena biti uklonjena do daljeg zbog izgradnje crpne stanice. Naime, teren se nalazi iznad budućeg izlivnog betonskog kolektora od NGC1 u Dunav, pa se tartan podloga i koš moraju trenutno skloniti jer su radovi u širokom otkopu. Postojeća infrastruktura koja uključuje rasvetu, kamere i koš sklonjena je u sredu.\n- O radovima na izgradnji crpne stanice NGC1 javnost je ranije upoznata, a ovi radovi su u sklopu izgradnje tog objekta. Za radove koji se izvode postoji sva neophodna tehnička dokumentacija, građevinska dozvola, potvrda o prijavi radova, kao i važeća rešenja o odobrenju za raskopavanje i o privremenoj izmeni režima saobraćaja - naglašavaju u „Vodovodu“ i dodaju da su radovi počeli jer se stekao uslov da nivo Dunava opadne ispod kote.


Predstavljen Evropski institute za inovacije i tehnologije (EIT) u Beogradu - Fond za inovacionu delatnost\nYou are here: Fond za inovacionu delatnost » Vesti » Predstavljen Evropski institute za inovacije i tehnologije (EIT) u Beogradu\nPredstavljen Evropski institute za inovacije i tehnologije (EIT) u Beogradu\nPosted in: Vesti- Feb 07, 2018\nBeograd, 6. februar 2018. godine – Sa ciljem podizanja svesti i upoznavanja akademske javnosti i poslovne zajednice sa ulogom i aktivnostima Evropskog instituta za inovacije i tehnologije u Beogradu je organizovan skup pod nazivom „EIT Awareness Day in Serbia“.\nEvropski institut za inovacije i tehnologije Evropske komisije je inicijativa Evropske unije čiji je cilj da kroz promovisanje i jačanje saradnje između privrednih društava, obrazovnih institucija i naučno-istraživačkih organizacija doprinese konkurentnosti Evrope i njenom održivom ekonomskom razvoju. Jedan od zadataka Evropskog instituta jeste da podrži, podstakne i unapredi saradnju nauke i privrede, kako bi zajedno razvijali inovativne proizvode i usluge.\nSkup su otvorili visoki predstavnici Vlade Republike Srbije, a zatim su predstavljene aktivnosti u okviru pojedinačnih Zajednica znanja i inovacija.\nMinistar prosvete, nauke i tehnološkog razvoja Mladen Šarčević je na otvaranju skupa istakao da naša zemlja ima inovacioni potencijal i može da postane regionalni lider u tom procesu, čime bi značajno doprinela razvoju novih inovativnih proizvoda i tehnologija u Evropi. On je ukazao na to Evropski institut za inovacije i tehnologije, povezujući u svom radu poslovanje, obrazovanje i istraživanje, stvara dinamična međunarodna partnerstva poznata kao „Zajednice znanja i inovacija“.\nMinistar zadužen za inovacije i tehnološki razvoj Nenad Popović rekao je da je današnji skup u Privrednoj komori Srbije važan za saradnju nauke, privrede i inovacione sredine i dodao da je država iz budžeta za ovu godinu izdvojila pet puta više novca za podršku inovacijama. Istako je da je u 2018. godini za tri puta povećan budžet Fonda za inovacionu delatnost, kao i da će zajedno sa novcem koje će biti na raspolaganju njegovom kabinetu sredstva biti ukupno povećana pet puta za razvoj inovacija.\nDirektor Fonda za inovacionu delatnost Ivan Rakonjac je izjavio da su prva sredstva za podršku inovacija u Srbiji upravo došla iz evropskih predpristupnih fondova i da je dobro što se ta podrška iz godine u godinu uvećava. Rakonjac je pozvao sve prisutne da iskoriste priliku da aktivno učestvuju kako bi pronašli mogućnosti za dalju saradnju.\nPredsednik Privredne komore Srbije Marko Čadež istakao je da je porasla svest o značaju inovacija, obrazovanja i istraživanja za podizanje konkurentnosti, održivi razvoj i pametan rast svih segementa srpske ekonomije, ali i da su rastuće potrebe za finansijskom podrškom realizaciji inovacionog potencijala, inovativnih ideja i projekata.\nDirektor EIT-a Martin Kern predstavio je aktivnosti ovog instituta i ukazao na mogućnosti saradnje koje Institut pruža.\n„EIT Awareness Day in Serbia“ organizovali su Ministartsvo prosvete, nauke i tehnološkog razvoja i Evropski institut za inovacije i tehnologije Evropske komisije (EIT), u saradnji sa Fondom za inovacionu delatnost i Privrednom komorom Srbije.\nViše informacije o EIT-u: eit.europa.eu


U TURSKOJ UHAPŠENO 18 OSOBA ZBOG POVEZANOSTI SA ISIS-OM | Hayat.ba\nU TURSKOJ UHAPŠENO 18 OSOBA ZBOG POVEZANOSTI SA ISIS-OM\nTurska antiteroristička policija i obavještajni timovi u srijedu su uhapsili 18 državljana Iraka zbog njihovih navodnih veza s terorističkom organizacijom ISIS.\nPolicijski timovi su, nakon obavještajnih informacija, krenuli u akciju u glavnom gradu Ankari tokom koje je uhapšeno 18 od 20 osumnjičenih. Akcija se nastavlja dok još dvojica bjegunaca osumnjičenih za povezanost s ISIS-om ne budu uhapšena, prenosi Anadolija.\nTurska je 2013. godine postala jedna od prvih zemalja koja je ISIS proglasila terorističkom organizacijom. Od tada su zemlju više puta napali teroristi ISIS-a, a u najmanje 31 napadu ubijeno je 315 ljudi, a stotine ih je povrijeđeno.\nKao odgovor, Turska je pokrenula antiterorističke akcije u zemlji i inostranstvu kako bi spriječila daljnje napade.


Više od 310 poslodavaca se prijavilo za drugi ciklus\nTanjug 28. avgusta 2021. 15:32\nARILJE – Više od 310 poslodavaca iz Srbije prijavilo se za drugi ciklus programa „Moja prva plata“ koji je počeo 20. avgusta, rečeno je danas tokom posete predsednice premijerke Ane Brnabić kompaniji „Bogutovo“ iz Arilja.\nU saopštenju Privredne komore Srbije (PKS) navodi se da prijavljeni poslodavci traže oko 1.000 novih mladih radnika za proces osposobljavanja.\nDirektorka Regionalne privredne komore Zlatiborskog upravnog okruga Ana Lapčević rekla je da PKS već duže vreme ukazuje na problem nedostatka kadrova u privredi, i pozvala sve poslodavce da se uključe u drugi ciklus programa „Moja prva plata“.\n„To je zaista dobra prilika da poslodavci dođu do kadrova, a mladi ljudi koji su završili školovanje i još nisu započeli karijeru, naprave važan korak, prođu obuku, i pronađu zaposlenje. To će im omogućiti da formiraju porodice i grade svoju budućnost u svojoj zemlji“, navela je Lapčević tokom posete premijerke kompaniji „Bogutovo“.\nDirektor te kompanije, koja ima 128 zaposlenih, Nemanja Pećinar rekao je da je ta porodična firma, koja pravi odeću i proizvodi maline, obezbedila uslove da devetoro mladih ljudi stekne svoje prvo radno iskustvo kroz program „Moja prva plata“.\nUčesnik tog programa „Moja prva plata“ Bogdan Radović, rekao je da je zadovoljan jednostavnom procedurom prijavljivanja i realizacijom i istakao da je važno postojanje takvog programa za podsticanje zapošljavanja mladih.\n„Osobama bez prethodnog radnog iskustva omogućava bolju konkurentnost na tržištu rada i olakšava pronalaženje prvog posla, koji je prvi, ali ne tako jednostavan korak u razvoju profesionalne karijere“, rekao je Radović.\nDirektor Nacionalne službe za zapošljavanje (NSZ) Zoran Martinović je naveo da anketa među preduzećima pokazuje da poslodavci imaju nameru da zaposle oko 8.400 mladih koji su trenutno na osposobljavanju u okviru prvog ciklusa programa.\nDodao je da je tokom trajanja prvog ciklusa više od 800 mladih dobilo prvi posao.\nPoslodavci se prijavljuju na sajtu mojaprvaplata.gov.rs do 20. septembra, dok će se za ponuđene pozicije u firmama mladi opredeljivati od 1. do 31. oktobra 2021. godine.\nProgram „Moja prva plata“ omogućiće da se 10.000 mladih u Srbiji, do 30 godina života, sa srednjim i visokim obrazovanjem, bez radnog iskustva, osposobi za samostalan rad na konkretnim poslovima.


Pored daljeg učenja engleskog jezika kroz govor i konverzaciju radi se, pre svega, na opismenjavanju. Tečaj traje tokom cele školske godine dinamikom dva puta 60 minuta nedeljno sa ukupnim fondom od 64 časova. Pošto su na ovim programima deca naučila da čitaju i pišu na engleskom jeziku, na narednim tečajevima ubrzano uče jezik preko veoma kvalitetnih nastavnih programa i materijala.\nDeca usvajaju sve više znanja pa se i njihova jezička kompetencija usložnjava u svim jezičkim veštinama. Programi za decu osnovne škole su veoma privlačni i edukativni. Teme su raznovrsne i interesantne. Svi udžbenici su tematski sadržajno i kulturološki prilagođeni uzrastu dece kojoj su namenjeni i veoma često su povezani sa temama iz redovne škole. Tečaj traje tokom cele školske godine dinamikom dva puta po 60 minuta nedeljno sa ukupnim fondom od 64 časova.\nVećina srednjoškolaca je već na poodmaklom nivou znanja engleskog jezika. Naši programi pomažu da deca engleski još više utvrde, sistematizuju, obogate i, pre svega, progovore. Tečaj traje tokom cele školske godina dinamikom 2 puta 2 časa od 45 minuta nedeljno sa ukupnim fondom od 128 časova godišnje. Uspešno završivši programe predviđene ovim nivoima deca su spremna da počnu pripreme za polaganje Kembridžovih međunarodno priznatih ispita.\nTečajevi za odrasle se organizuju 2 puta 90 minuta nedeljno sa ukupnim fondom od 128 časova godišnje. Nastava se organizuje uglavnom u večernjim časovima. Lingua Academy nudi nastavu isključivo u malim grupama od 5 do 8 polaznika. Pre početka tečaja obavezno je testiranje za utvrđivanje nivoa znanjam a na početku tečaja se radi i analiza potreba polaznika na osnovu čega se generalni plan rada prilagođava potrebama konkretne grupe.


Pogledajte TOP 40 Pomoć PomoćKLUB ČITALACA\nRedovni kupci – članovi kluba imaće privilegiju da na svaka tri meseca uživaju sve veće popuste, koji će im naše knjige učiniti još pristupačnijim. Svaku kalendarsku godinu podelili smo na četiri tromesečja (kvartala): januar–mart, april–jun, jul–septembar i oktobar–decembar.\nUčlanjenjem u klub naši čitaoci stiču pravo na popust od 15% u odnosu na knjižarske cene. Članovi kluba koji u toku prvog kalendarskog kvartala po učlanjenju kupe neki od naših naslova, u sledećem kvartalu uživaće popust od 17%. Ukoliko se kupovina obavlja svakog sledećeg kvartala, popust se povećava za 2% na svaka tri meseca, sve dok se ne dostigne maksimalnih 25%. Uz ove popuste i dalje će važiti dodatni popust od 10% kod kupovina 3 i više knjiga.\nPrimera radi, ako dostignete klupski popust od 25% i uzmete 3 knjige, ukupan popust bi iznosio 33%.\nU slučaju da u toku jednog kvartala ne obavi kupovinu, član kluba zadržava pravo na popust koji je imao do tada. Ako član kluba u toku dva uzastopna kvartala ne obavi nijednu kupovinu, popust mu se umanjuje za 2%. Članstvo u klubu prestaje kada prođe više od godinu dana od poslednje kupovine.\nČlanstvo u klubu stiče se kupovinom makar jedne knjige direktno u Laguni (preko našeg sajta ili u našim prostorijama). Članstvo se aktivira u roku od dve nedelje nakon učlanjenja. Popust od 10% na 3 i više kupljenih knjiga važi i za kupce koji nisu članovi našeg kluba. Za sva pitanja u vezi sa klubom čitalaca možete se obratiti e-mailom na klub@laguna.rs IZMENA LIČNIH PODATAKA ČLANOVA KLUBA\nAko se javi potreba za promenom nekih od podataka koje ste kao član kluba dali prilikom učlanjenja (npr. u slučaju preseljenja, promene e-mail adrese i sl.), to možete učiniti sami na stranici "Klub čitalaca", unošenjem vašeg članskog broja i lozinke. U slučaju da nije došlo do greške u prijavljivanju bićete u mogućnosti da upišete nove, važeće informacije. Molimo vas da tom prilikom budete pažljivi i precizni jer će uneti podaci biti korišćeni prilikom slanja vaših narudžbina, kontaktiranja itd. Takođe vas molimo da posebnu pažnju obratite na lična i imena ulica i da ih, ukoliko ste u mogućnosti, upišete tačno sa velikim i malim latiničnim slovima š, đ, č, ć i ž (naravno, ako se ova slova nalaze u imenu).\nUkoliko za tim postoji potreba, izmenu ličnih podataka možete obaviti i u toku naručivanja knjiga. Laguna vas vodi u najbolja beogradska pozorišta


Gardijan: Rusija, Kina i EU se "korona diplomatijom" bore za naklonost Srbije\nVesti Autor:Beta13. apr. 202012:54 > 13:10\nU Srbiji, zemlji kandidatu za ulazak u EU koja se poslednjih godina udvarala i Moskvi i Pekingu, jako je vidljiv presek konkurentnih "koronavirus diplomatija", piše Gardijan u ponedeljak.\nKako se ubrzava pandemija koronavirusa, vodeći igrači gledaju kako da upotrebe „meku moć“ i „pomoć“ da ispune svoje spoljnopolitičke ciljeve, piše britanski list u članku pod naslovom „Kako se koronavirus diplomatijom Rusija, Kina i EU takmiče za naklonost Srbije“.\nEU time pokušava da dokaže da priče o evropskim vrednostima i solidarnosti nisu samo prazne priče, za Kinu to je promena narativa da predstavi zemlju kao rešenje za koronavirus, a ne njegov uzrok, navodi list.\nRusija koristi skromnije resurse sa maksimumom efekata, sa ruskim vojnim vozilima koja se kreću kroz Italiju ili avionom punim opreme poslatim u SAD koji je delimično proizvela kompanija pod sankcijama.\nZatim su došli Rusi koji su avionom dopremili manje važne, ali ipak dobrodošle resurse vojnim avionima uz veliku medijsku propraćenost.\nKonačno su došli i Evropljani, ukazujući da su tu bili sve vreme i da su znatno više sredstava dali nego Rusija i Kina zajedno.\nU Srbiji je, navodi list, sve počelo 15. marta kada je predsednik Aleksandar Vučić proglasio vanredno stanje. Istog dana je predsednica Evropske komisije Ursula fon der Lajen u saopštenju nagovestila zabranu izvoza medicinske opreme iz EU bloka, što je razbesnelo Vučića i izazvalo njegove emotivne kritike upućene Uniji.\nJedan evropski diplomata na službi u Beogradu rekao je da to nije baš nešto što bi želeli da čuju od vlade koja tvrdi da radi sve što može da uđe u EU. Međutim, kako ukazuje Gardijan, bilo je kritika i u Španiji i Italiji oko nedostatka koordinisanog evropskog odgovora na koronavirus, a za one koji su van bloka kao što je Srbija, to odbijanje se osetilo još snažnije.\nKina je rado uskočila u taj prostor, navodi Gardijan. Srpski zvaničnici kažu da kineski stručnjaci koji su ostali u zemlji sada vode vladinu politiku odgovora na koronavirus. Za razliku od većine u Evropi, Srbija sledi kineski model izolacije čak blagih slučajeva koronavirusa u velikim privremenim bolnicama, radije nego da poveri ljudima da se samoizoluju. Kinezi su preporučili i karantin tipa onog primenjenog u Vuhanu, rekao je jedan srpski zvaničnik ali to je bilo odbačeno zato što srpska javnost to ne bi prihvatila, ali je zato uveden strogi policijski čas i pun karantin za starije.\nRusija je, ukazuje list, takođe poslala pomoć uglavnom u obliku rastvora za dezinfekciju za bolnice i ulaze stambenih zgrada. U Moskvi se opozicija žali da Kremlj šalje opremu u inostranstvo radi propagandnih poena, dok lekari kod kuće nemaju osnovne stvari. U Srbiji je pomoć dobrodošla, mada se ima osećaj da je pompa oko isporuka možda preuveličana u odnosu na njenu pravu korist.\nOd Vučićevog ispada, EU takođe radi na tome da pokaže kako je pomogla Srbiji. Delegacija EU je ukazala da je dato više od 200 miliona evra u poklonima i preko 250 miliona evra u zajmovima da se pomogne medicinskim objektima poslednje dve decenije.\nLaboratorija koju je finansirala EU, preusmerena je za potrebe laboratorije za testiranje na koronavirus. Dodatnih 93 miliona evra je EU obećala u kratkoročnom i srednjoročnom periodu u borbi protiv koronavirusa i njegovih posledica.\n16. jun. 2021 57\n16. jun. 2021 174


Veliki udarac za Ligu šampiona – formirana Superliga | Sportal\nMiralem Muminović: Marica Gajić očitala lekciju đedovićima, halilovićima, seferovićima…\nBrčko: Raspisan tender za dovršetak izgradnje Gradskog stadiona\nKošarkašice BiH izborile četvrtfinale Eurobasketa i ispisale nove stranice historije\nBrčko: Škola kajaka sve popularnija među djecom\nMozzart daje najveće kvote na svijetu: Holandija 1,38, Belgija 1,43, Danska 1,90!\nBrčko: Sestre Vasić u avgustu na Evropskom prvenstvu u Estoniji\nSide Out Brčko: Teodorović i Kisić pokazali da su i dalje među top pjeskašima u regiji!\nDan otvorenih vrata u Konjičkom klubu Brčko: Besplatno jahanje za djecu\nSjajne košarkašice BiH pobijedile i Tursku za plasman u narednu fazu\nZmajice upisale senzacionalnu pobjedu na startu Eurobasketa\nVeliki udarac za Ligu šampiona – formirana Superliga\nNajavljeno – učinjeno. Dvanaest najbogatijih fudbalskih klubova Evrope donijelo je odluku da formiraju takmičenje pod nazivom Superliga.\nKlubovi osnivači, ukupno njih 12 su: Milan, Arsenal, Atletico Madrid, Chelsea, Barcelona, Inter, Juventus, Liverpool, Manchester City, Manchester United, Real Madrid i Tottenham.\nOčekuje se da će se još tri kluba pridružiti prije početka prve sezone, koja bi trebalo da počne što prije. Radujemo se diskusijama sa UEFA i FIFA kako bismo došli do najboljih ishoda za novu Ligu, ali i za fudbal u cijelini – piše u saopštenju i dodaje da će svi klubovi učestvovati u svojim nacionalnim ligama, čuvajući tradicionalni domaći kalendar koji ostaje u središtu klupskog takmičenja.\nProjekat novog takmičenja podrazumijeva formiranje lige u kojoj će učestvovati 20 najboljih klubova u Evropi – 15 osnivača, plus pet koji će kvalifikovati na osnovu rezultata u prethodnoj sezoni.\nDebitantska sezone će startovati početkom avgusta, a ekipe će biti podijeljene u dve grupe sa po deset učesnika. Utakmice će se igrati tokom nedjelje, a po tri najbolja tima iz svake grupe automatski će se plasirati u četvrtfinale. Ekipe koje završe na četvrtoj i petoj poziciji igrat će baraž za popunu preostala dva mjesta.\nU četvrtfinalu i polufinalu će se igrati po dvije utakmice, a pobednika Superlige odlučit će meč na neutralnom terenu koji je na programu krajem maja. U bliskoj budućnosti najavljeno je i formiranje ženske Superlige, koje će „doprinijeti promociji i razvoju ženskog fudbala.“\nPotvrđeno je i da će klubovi osnivači za ulazak u Superligu dobiti do 3.5 milijardi kao potporu svojim planovima za ulaganje u infrastrukturu i ublažavanju uticaja pandemije COVID.\nPredsjednik novoformiranog takmičenja će biti Florentino Perez, prvi čovjek madridskog Reala, a potpredsednici Andrea Agnelli (Juventus) i Joel Glazier (Manchester United).\nPomoći ćemo fudbalu na svim nivoima i odvesti ga na pravo mjesto u svijetu. Fudbal je jedini svjetski sport sa više od četiri milijarde navijača širom svijeta i naša odgovornost kao velikih klubova je odgovoriti na njihove želje – poručio je Perez.\nFormiranje evropske Superlige veliki je udarac za Ligu šampiona, a UEFA i FIFA, koja poziva na jedinstvo, su već poručili da ne odobravaju novo takmičenje.\nSvim klubovima i igračima koji budu učestvovali u Superligi mogao bi da bude zabranjen pristup svim UEFA i FIFA takmičenjima, evropskim ili međunarodnim.\nIzvor: N1 televizija\nOznakeSuperliga UEFA Liga šampiona\nMozzart daje najveće kvote na svijetu: Italija 1,77, Turska 2,75, Rusija 1,78!\nNema više skupina, 36 klubova, utakmice i četvrtkom\nZmajevi večeras protiv Srbije traže pobjedu


O nama - Auto Nena Still\nAuto Nena je prisutna u autoindustriji još od davne 1988. godine, kao prva privatna prodavnica u velikoj Jugoslaviji koja se bavila maloprodajom i veleprodajom auto delova. Vremenom, posao je proširen i na delatnost osiguranja, što je Auto Nenu pozicioniralo kao lidera na tržištu.\nKompanija Auto Nena Still osnovana je 2006. godine, da bi 2013. godine, preuzela ulogu ovlašćenog prodavca i servisera Peugeot proizvoda.\nPeugeot, jedan od najstarijih brendova na tržištu automobila, sa dugom tradicijom i dokazanim kvalitetom, jedan je od omiljenih brendova na srpskom tržištu. S toga, glavni cilj naše kompanije je negovanje odnosa sa kupcima koji su tradicionalno verni Peugeot-u ali i stvaranje novih, dugoročnih, odnosa sa klijentima koji prvi put žele da poklone svoje poverenje ovom brendu.\nProdajno servisni centar Auto Nena Still čine salon novih automobila, servis koji nudi mehaničarske, autodijagnostičke i usluge autoelektronike, zatim, limarsko farbarsko-odeljenje, prodavnica rezervnih delova, centar polovnih vozila i cafe.\nTokom višedecenijske prisutnosti na tržištu stekli smo neprocenjivo iskustvo u autoindustriji, ulagali u razvoj i edukaciju zaposlenih, stručnu opremu i izgradili moderan poslovni auto centar u kojem je trenutno zaposleno preko 30 ljudi.\nOčekujemo Vas u našem prijatnom ambijentu da postanete deo naše Peugeot porodice!\nFord Galaxy 2.2 Tdci 7.190 €\nVolkswagen Polo 1.0 6.500 €\nPeugeot 208 1,6 HDi 5.990 €


Tanjug 4. decembra 2019. 12:25\nKako se navodi, onaj ko svoju porodicu označava kao „moždano mrtvu“, poput Makrona koji je to ponovio i u Londonu, ne može da se nada ničem drugom do – ćutanju za stolom ili pravoj porodičnoj svađi.\nOna ocenjuje da je Makron nestrpljiv političar koji smatra da treba „pohitati u susret budućnosti“, pa se opredelio za drastične reči.\n„En marće! Tako je i 2017. uspeo da kao autsajder postane predsednik Francuske. I svoju biografiju je, u svom tipično neskromnom maniru, nazvao: ‘Revolucija’.I sada on hoće revoluciju u evropskoj odbrambenoj politici. Jer, prema njegovom mišljenju, od Amerikanaca kao garanta atlantsko-evropske bezbednosti sve je manje vajde“, rekla je Mejdžor.\nProfesor na pariskom Univerzitetu Sjens Frederik Ansel smatra da je njegova strategija negde i uspela jer su njegove „ponešto preterane izjave“ izazvale reakciju Nemačke, što je i bio cilj – da se podstakne debata, da se jasno zauzmu pozicije, naročito da Nemci to učine.\n„To se vidi i po debati o moždanoj smrti NATO“, kaže Majdžorova i dodaje da su Francuska i Nemačka ionako tradicionalno nesložne, kao i da su u Francuskoj skeptični prema NATO i smatraju da bi možda i mogli bez Amerikanaca, dok se Nemci umnogome oslanjaju na Vašington.


Srpske stranke o Siriji: Nova pozornica za staru predstavu - 14.04.2018, Sputnik Srbija\nNekoliko srpskih parlamentarnih i vanparlamentarnih stranaka reagovalo je danas na vazdušni napad SAD, Francuske i Velike Britanije na Siriju. 14.04.2018, Sputnik Srbija\npolitika, vesti, srbija, sirija, srpski sabor zavetnici, dveri, poks\nSrpski pokret Dveri osudio je „agresiju Velike Britanije, SAD i Francuske na suverenu sirijsku državu“ i smatra da je to samo još jedan u nizu neuspelih, očajničkih poteza Zapada da povrati unipolarnu kontrolu nad svetom.\n„Očigledno je da u proteklih par decenija velike sile nastavljaju sa praksom da, zarad skretanja pažnje svojih građana sa nagomilanih unutrašnjih problema, svoje osvajačke interese ostvaruju intervenišući na teritorijama drugih suverenih država — od Republike Srpske, preko SR Jugoslavije, Iraka, Libije do Sirije, a intervencijama kao po šablonu prethodi konstruisanje diplomatskih i humanitarnih kriza“, navode Dveri.\nOcenjuju da, „ograničeno dejstvo i primetna suzdržanost Zapada u ovoj akciji ipak govore o tome da su morali da se pomire sa činjenicom da postoje i druge velike sile poput Rusije, Irana i Kine, koje neće mirno gledati na dalje urušavanje međunarodnog prava i terorisanje suverenih zemalja od strane Zapada“.\nPokret obnove Kraljevine Srbije, pozdravio je stav države da se ne svrstava ni na čiju stranu u sukobu u Siriji, kao i u slučaju „Skripalj“, koliki god bili pritisci sa Zapada da se osudi Rusija.\nVučić o Siriji: Ovo je za nas bolno podsećanje\n14 April 2018, 10:21\n„Nadam se da smo naučili lekcije iz oba svetska rata, da ne treba da ginemo za interese i račun drugih, nego da se brinemo o sebi i budućnosti naše dece. Preskupo nas je koštalo svrstavanje na nečiju stranu u velikim sukobima i ispravljanje istorijskih i globalnih nepravdi, a ni do danas se nismo oporavili od toga“, izjavio je poslanik i predsednik POKS-a Žika Gojković.\nSrpski sabor Zavetnici pozvao je na podršku sirijskom narodu i državnom rukovodstvu „povodom nelegalnog bombardovanja ove zemlje od strane SAD, Velike Britanije i Francuske“.\nNavode da je na isti način, 1999. godine, uz prethodnu medijsku satanizaciju i bez odobrenja SB UN bombardovana SR Jugoslavija i da su u toj agresiji stradali naši građani, rušene su škole, bolnice, porodilišta, mostovi i putevi…\n„Rušen je suverenitet naše zemlje i sloboda našeg naroda, a Srbi su bili meta brutalne propagande. Sirija je danas nova pozornica za staru predstavu. Zbog toga građani Srbije danas najbolje znaju sa kakvim se nedaćama suočava sirijski narod koji već godinama brani svoju samostalnost i državnost“, navode Zavetnici.


Pet godina festivala „Svet muzike“ - Portal Pasaž\nPosted: 30. jula 2016. u 09:40 / by Predrag Marković / comments (0)\nPrvi muzički festival pod nazivom „Svet muzike“ realizovan je 2011. godine u Muzeju na otvorenom „Staro selo“ u Sirogojnu. Osnovna ideja festivala je predstavljanje lepote, raznolikosti i promena u tradicionalnoj muzici Srbije. Tradicionalna muzika, kao deo izvođačkih umetnosti, predstavlja veoma važan segment nematerijalne kulturne baštine. Muzika se menja i na njene izvođače danas (kao i u prošlosti) utiču različiti muzički pravci. Na srpsku tradicionalnu muziku najviše su delovali orijentalni i srednjoevropski muzički uticaji. Prvo je to bila vizantijska, zatim muzika putujućih svirača, pa orijentalna muzika i ritmovi koje su doneli turski osvajači, a ne treba zaboraviti ni uticaje barkone muzike, zapadnoevropskog klasicizama i romantizma. Danas na tradicionalnu muziku utiču i džez, američki i evropski folk, klasična i elektronska muzika, kao i drugi muzički pravci.\nOsim izvođača koji pokušavaju da pronađu autohtone muzičke korene pomoću postojećih muzičkih obrazaca, arhivskih snimaka i autentičnih instrumenata, postoje i muzičari koji koriste uticaje raznih kultura u procesu stvaranja ili prezentovanja tradicionalne muzike. Cilj festivala je da se posetiocima Muzeja predstave i jedni i drugi autori kao savremeni stvaraoci ili baštinici srpske tradicionalne muzike.\n–O nastupima izvođača i organizovanju koncerata klasične i tradicionalne muzike –\nNa festivalu „Svet muzike“ je do sada nastupalo više od sto učesnika. Posetioci su mogli da vide koncerte mnogih afirmisanih izvođača tradicionalne muzike, ali i brojne izvođače iz lokalne zajednice. Osim koncerata, na festivalu se organizuju i radionice sa muzičarima i teoretičarima muzike, a svi programi se dokumentuju audio-vizuelno. Od različitog audio-vizuelnog materijala sa festivala objavljena su tri dokumentarna filma i četiri audio-diska. Arhivirano je više od 25 sati nemontiranog audio-video materijala, organizovane su brojne radionice, snimljene televizijske reportaže, objavljivani novinski članci…\nMuzej na otvorenom „Staro selo“ u Sirogojnu ima dugu tradiciju organizovanja koncerata tradicionalne i klasične muzike na Letnjoj pozornici i Dvorani Muzeja. Od 1992. godine, u Muzeju su nastupali mnogi afirmisani i kvalitetni izvođači tradicionalne i klasične muzike kao što su: Pavle Aksentijević i grupa „Zapis“, „Gudači Svetog Đorđa“, Jovan Kolundžija, Svetlana Spajić, braća Teofilović, Miroslav Tadić itd. Postojala je tradicija organizovanja koncerata „u podne“ gde su nastupali, osim afirmisanih učesnika, pevači i muzičari sa Zlatibora, pevači „izvika“ i „na bas“, frulaši, duvački orkestri, itd. Letnja pozornica Muzeja se pokazala kao veoma dobar prostor za muzičke koncerte. Ovaj amfiteatar, koji prima oko 200 posetilaca, veoma je akustičan, i sa minimalnim ozvučenjem postiže se prijatan, prirodan zvuk, što stvara veoma blisku i intimnu atmosferu između izvođača i publike.\n-O idejama festivala „Svet muzike“ u Muzeju na otvorenom „Staro selo“-\nPrve ideje o realizaciji festivala nastale su 2010. godine. Prema ideji organizatora, festival treba da prezentuje izvorno muziciranje danas, kao i sve varijacije i promene koje su na tradicionalnu muziku uticale i različite muzičke stilove sa kojima se ova vrsta muzike „mešala“. Na taj način bi dobili jasniju „sliku“ razvoja i trenutnog stanja srpske muzičke tradicije. Dogovoreno je da na festivalu „Svet muzike“ nastupaju afirmisani izvođači srpske tradicionalne muzike, kao i izvođači lokalne zajednice. Istraživanjem štampe, interneta i uz konsultacije sa etnomuzikolozima dobijali bi podatke o aktuelnim izvođačima koji bi bili angažovani na festivalu. Tom prilikom bi bili uključeni i članovi lokalne zajednice, koji bi imali priliku da vide i čuju poznate muzičare, ali i da nastupaju zajedno sa njima na festivalu.\nOsnovna ideja festivala „Svet muzike“, koji se realizuje u Muzeju na otvorenom „Staro selo“ u Sirogojnu, jeste predstavljanje nematerijalne kulturne baštine (tj. izvođačkih umetnosti i tradicionalne muzike uopšte) posetiocima Muzeja putem muzičkih koncerata, radionica, ali i putem dokumentarnih filmova, publikacija i audio-diskova koji nastaju. Prilikom implementacije Uneskove Konvencije o nematerijalnom kulturnom nasleđu iz 2011. godine, postojao je predlog da Muzej na otvorenom „Staro selo“ postane edukativni centar za nematerijalnu baštinu. Festival „Svet muzike“, uz „Vašar starih zanata i zanimanja“ predstavlja prve korake Muzeja u pravcu realizacije ove ideje. Prvi festival je realizovan u periodu od 3. do 8. avgusta 2011. godine uz pomoć Ministarstva kulture Republike Srbije.\nFestival „Svet muzike“ izazvao je pozitivne kritike kod publike i izvođača. Posećenost koncerata i radionica je bila veoma dobra iako se festival održava u avgustu, mesecu u kojem ima najviše muzičkih manifestacija širom Srbije. Osim izbora izvođača, popularnosti festivala doprineo je i lep ambijent letnje pozornice Muzeja. Otvoreni, veoma akustični amfiteatar, okružen borovima čini veoma prijatan ambijent za slušanje muzike. Osim toga, Muzej „Staro selo“ je i ambijentalna celina koja zajedno sa stalnom postavkom Muzeja predstavlja idealan prostor za prezentovanje tradicionalne muzike. „Za doživljaj autentičnosti velikim delom zaslužan je i ambijent u kojem se ta muzika izvodi pri čemu se dolazi do pitanja odnosa muzike i mesta. Kako piše Loran Ober, scena je mesto muzičkog predstavljanja u trostrukom smislu. Kao prvo to je prostor u kome se svira (predstavljanje muzike kao umetnosti), zatim izvođački nastup predstavlja određenu stvarnost (predstavljanje muzike u određenoj situaciji), i na kraju scena je izraz nekog totaliteta koji uključuje i muziku (predstavljanje muzike kao odraza društva gde je nastala i njegovih vrednosti)“.\nTradicionalna muzika predstavlja jedan od prihvaćenih i prepoznatih kulturnih simbola kojima se ljudi služe u tumačenju i međusobnom označavanju u okviru jedne zajednice i na taj način konstruišu sopstveni identitet. Međutim, iako je muzika prihvaćeni i oblikovani simbol jedne kulture, nije nepromenljiva i statična. Menja se i prilagođava vremenu i prostoru, a njenu promenu, raznovrsnost i uticaj ćemo i dalje beležiti, posmatrati i uživati u njoj slušajući izvođače tradicionalne muzike u svim njenim oblicima, na festivalu „Svet muzike”.


Bojan Suđić, Nemanja Radulović i Mima Lazarević\nUrednik Centra za muziku Kolarčeve zadužbine Mima Lazarević izjavila je da su karte za tradicionalni koncert popularnog violiniste u okviru ciklusa Velikani svetske scene prodate u rekordnom roku koji se merio minutima.\nKarte za drugi koncert, 6. februra koji će biti sa istim programom, biće puštene u prodaju u petak, 17. januara.\nIako je koncertni kalendar Radulovića prepunjen, kako je sam rekao, nije mogao da se ogluši na nebrojene mailove publike iz čitave Srbije koja je razočarana, jer više nema karata a čitavu godinu čekaju na njegov koncert.\nKolarac je i svih prethodnih godina bio mali da primi sve Nemanjine obožavaoce, koliko god koncerata da je držao uvek je ostajalo publike željne da čuje vrhunskog violinskog virtuoza, muzičara i čoveka punog topline koji nesebično daruje dušu na sceni.\nNa dva koncerta u Kolarčevoj zadužbini Radulović će predstaviti svoj najnoviji CD koji je snimio za Dojče gramofon, kompilaciju dela Nikola Paganinija. Kompakt disk je snimio sa RAI orkestrom iz Italije i japanskim dirigentom Eiđi Oue, pijanistkinjom Lore Pavrkan i svojim ansamblom Đavolji triler.\nRadulović, umetnik koji puni najveće svetske sale, čije ime se sa uvažavanjem izgovara na svetskoj muzičkoj sceni, po rečima dirigenta Suđića jedini je srpski umetnik koji postoji na svetskoj muzičkoj karti.\n- Mi kao zemlja nismo smogli snage da podržimo nijedno ime, imali smo sjajne muzičare koji su sa pravom mogli biti u svetskom vrhu ali su ostali nepoznati, sada je prvi put da je Radulović probio tu granicu - rekao je Suđić.\nOn je kazao da je orkestar RTS jako uzbuđen što će svirati sa Nemanjom sa kojim nisu svirali deset godina. Prvi koncert je bio na Bemusu kada je Radulović napunio 18 godina, svirao je Betovenov koncert i ostavio zapanjujući utisak na Suđića.\n- Imao sam male skepse jer je bio mlad a Betoven zahteva veliko iskustvo, poznavanje stila, za mene je bilo zaprepašćenje kako je tada svirao - ispričao je Suđić za violinistu koji živi u Parizu, gradu koji voli ali sa velikim uzbuđenjem svake godine očekuje susret sa publikom u Kolarčevoj zadužbini.\nOba beogradska koncerta su dobrotvorna, Radulović se kao i prethodnih godina odrekao honorara za svoje koncerte. Takođe Simfonijski orkestar RTS i dirigent Suđić sviraju bez honorara.\nOvi koncerti su prvi u nizu koje će muzičari održati širom sveta u okviru akcije pod nazivom "Koncerti za Kolarac" i prikupiti sredstva za novi klavir.\nNakon Beograda prvi donatorski koncert održaće se 6.februara u Njujorku i 7.februara u Vašingtonu. Odazvali su se brojni srpski muzičari koji žive u SAD koji će svirati bez honorara.\nZBOGOM, LEGENDO Odlazak šarmera i boema\nBio je u depresiji, oboleo je od raka, išao je na lečenje, primao hemoterapiju, ali je izgubio tu najvažniju bitku - kaže za „Blic“ najstarija ćerka Jelena.


RK Mladost Архиве - Valjevo\nTag Archives: RK Mladost\nDva zlata za kraj prvog dela sezone\n18. June 2022.\tLeave a comment\nProteklog vikenda u Kanjiži u završnici prolećnog dela sezone održano je Prvenstvo Srbije za starije pionire i juniore u rvanju slobodnim stilom. Pavlović Luka osvaja zlato u juniorima, što je veliki podsticaj za njegov dalji rad. U prvom delu sezone Pavlović je imao puno turnira i mečeva ali je zlato nekako izmicalo, ovaj put stiže do trona.Juniori Andrić Bojan, Marko ...\nDominacija Lekića na seniorskom Prvenstvu Srbije u rvanju slobodnim stilom\n9. June 2022.\tLeave a comment\nU subotu na rvačkoj akademiji u Kanjiži održano je seniorsko Prvenstvo Srbije u rvanju slobodnim stilom. Najvažnije rvačko takmičenje slobodnog stila okupilo je u muškoj konkurenciji 98 boraca iz 23 kluba. Rvački klub Mladost nastupao je sa 6 rvača. Da je valjevska Mladost sačuvala “žicu” rvanja slobodnim stilom koju je usadio osnivač i trener Slobodan Čitaković još 1976 godine, a ...\nĐermanović seniorski vicešampion države\n30. September 2019.\tComments Off on Đermanović seniorski vicešampion države\nU Čačku je za vikend održano prvenstvo Srbije u rvanju slobodnim stilom za sve uzraste, a rvači Mladosti osvojili su ukupno šest medalja. Prvog dana takmičenja izuzetno uspešan nastup imao je Strahinja Đermanović osvajanjem drugog mesta u seniorskoj konkurenciji u kategoriji do 97 kilograma. On je u osmini finala tušem savladao Filipa Pajića iz beogradskog Železničara, u četvrtfinalu je bio ...\nRvač Mladosti iz Valjeva treći na svetu\n11. September 2019.\tComments Off on Rvač Mladosti iz Valjeva treći na svetu\nU Zagrebu je za vikend održan finalni turnir Svetskog prvenstva u rvanju na pesku, a jednu od ukupno dve medalje za Srbiju na ovom izuzetno zanimljivom takmičenju osvojio je rvač Mladosti Strahinja Đermanović. Mladi Valjevac bio je treći u kategoriji do 90 kilograma, a u borbi za bronzu pobedio je domaćeg takmičara Andreića, čime je doneo drugu svetsku medalju za ...\n4. June 2019.\tComments Off on Srebro Kojića u Puli\nZa vikend je u Puli održan izuzetno jak međunarodni turnir „Arena Open“, uz učešće preko 250 takmičara iz devet zemalja. Nastupilo je šest rvača valjevske Mladosti u uzrastu mlađih i starijih pionira, a najuspešniji je bio Uroš Kojić koji je zaustavljen tek u finalu. Kojić je bio drugi u kategoriji do 40 kilograma, pošto ga je nakon dve pobede nad ...\nKadeti ekipni prvaci države, “Mladost” u borbi za Superligu\n14. November 2018.\tComments Off on Kadeti ekipni prvaci države, “Mladost” u borbi za Superligu\nVikend za nama bio je više nego uspešan za rvače valjevske “Mladosti”, pošto su na dva fronta, prvenstvu Srbije za kadete i Prvoj ligi Srbije ostvareni izuzetno zapaženi rezultati. Kadeti “Mladosti” postali su ekipni prvaci države u rvanju slobodnim stilom, a na prvom turniru Prve lige Srbije održanom u Kragujevcu valjevski rvači izvojevali su dve pobede i jedan remi u rvanju ...\nJuniori Madosti ekipni prvaci države\n26. September 2018.\tComments Off on Juniori Madosti ekipni prvaci države\nU organizaciji Rvačkog kluba Mladost u nedelju je u hali na Studentu održano juniorsko prvenstvo države u rvanju slobodnim stilom. Valjevski rvači osim što su bili dobri domaćini, imali su razloga za slavlje i na rezultatskom planu, pošto su osvojili osam medalja, i to četiri zlata i četiri srebra, što im je donelo prvo mesto u ekipnom plasmanu. Prva mesta osvojili su Bojan ...


Vreme kada se noću budite otkriva šta nije u redu s telom - 14.01.2018, Sputnik Srbija\nAko se svaku noć budite u određeno vreme, moguće je da neki od vaših organa ne radi kako treba. 14.01.2018, Sputnik Srbija\n12:45 14.01.2018 (Osveženo: 02:56 26.08.2021)\n© Fotolia / ComZealBudilnik pored devojke koja spava\nAko se svaku noć budite u određeno vreme, moguće je da neki od vaših organa ne radi kako treba.\nSeks i san su najvažniji za osećaj sreće i blagostanja, novac je nebitan\n14 Decembar 2017, 22:02\nUkoliko se dogodi da energija na bilo koji način bude poremećena, dolazi do medicinskih problema, smatraju Kinezi.\nPronađite doba noći kada se najčešće budite i otkrijte šta to znači:\nOvo je vreme kada se endokrini sistem dovodi u ravnotežu, koji je zadužen za hormone i metabolizam. Ako imate problema sa spavanjem u tom delu noći, možda ste pod stresom i muče vas događaji iz tog dana ili ono što vas čeka sutradan. Do blokade energije u endokrinom sistemu može da dođe i ako se ne hranite pravilno, ili jedete prekasno.\nTo je vreme kada se jin energija pretvara u jang. Prema drevnom kineskom verovanju, jin simbolizuje ženski aspekt (negativnost, tamu, blagost, vlagu, noć i dobre strane svega), a jang muški (pozitivnost, vedrinu, čvrstoću, suvoću, dan i dominantne aspekte).\nKratak san skraćuje život\nAko se najčešće budite u ovo vreme, tada ste verovatno ljuti i frustrirani, odnosno prepuni negativne energije koja se odražava na spavanje. Svakako bi trebalo da se opustite, jer na taj način narušavate procese koji se odvijaju u vašem telu.\nOvo doba noći je vrlo važno za telo, jer tada najaktivnije izbacuje otrove, odnosno obnavlja se. Jetra ispušta toksine, proizvodi molekule neophodne za varenje, doprinosi stvaranju nove krvi. Ako sa njom nešto nije u redu, budićete se u ovo doba.\nTuga i bol mogući su razlozi buđenja u ovo vreme, ukoliko se posmatra duhovni aspekt života. Od fizičkih razloga, moguće je da vam je hladno dok spavate i procesi u telu ne mogu da se odvijaju pravilno. Takođe, buđenje u ovo vreme može da ukazuje na probleme s plućima i nedovoljan ulazak kiseonika u organizam.\nU ovo vreme je aktivno debelo crevo, a toksini koji su tokom noći profiltrirani i razgrađeni polako odlaze iz tela. Buđenje u ovo doba može da znači da ste jeli prekasno, ili da imate naviku da jedete nezdravu hranu, punu štetnih materija.


Evropski komesar za proširenje i susedsku politiku Johanes Has sastao se večeras sa predstavnicima Srpske liste u kosovskoj skupštini.\nSastanku je prisustvovala i predstavnica EU u Prištini Natalija Apostolova.\nPredstavnici Srpske liste od juče se nalaze u kosovskoj skupštini, tražeći sastanak sa Hanom, koji je prethodno razgovarao sa albanskim političarima u Prištini.\nPotpredsednik Srpske liste Igor Simić izjavio je da je evropski komesar za proširenje izrazio zabrinutost zbog taksi koje je Priština uvela na robu iz centralne Srbije i istakao da se EU protivi takvim merama i da će se potruditi da što pre budu ukinute.\n"Han je izrazio zabrinutost zbog situacije, ali nije veliki optimista da će Priština uskoro ukinuti takse", rekao je Simić novinarima nakon sastanka sa Hanom u prištinskom parlamentu u kojem su poslanici Srpske liste više od 30 sati bili zatvoreni zahtevajući susret sa evropskim komesarom.\nSimić je dodao da su se poslanici i evropski komesar saglasili da je dijalog jedini način za rešavanje svih otvorenih pitanja i da je potrebno po svaku cenu sačuvati mir na ovim prostorima.\n"Zbog najave albanskih političkih predstavnika da će takse ostati na snazi pozivam građane da proteste protiv takve u narednom periodu izražavaju isključivo ovčuvajući mir i bezbednost i da ne daju nikom povoda da upotrebi nasilje", poručio je Simić.\nOn je najavio da će se sutra u Kosovskoj Mitrovici, Gračanici i Štrpcu u 12 sati održati mirni i najmasovniji protesti Srba sa severa KiM protiv odluke prištinskih institucija.\nSimić: Albanski lideri u Prištini skupljaće poene preko leđa Srba\nSrpska lista: Odluka o učešću na izborima u narednih 10 dana


Back HRANA I PIĆE RAKIJA A’storia - Aleksandrova priča o brendu\nutorak, 29 oktobar 2019 09:00\nU rumskom naselju Breg, gde se svakog trećeg u mesecu održava čuveni Rumski vašar sa tradicijom od 1747. godine, u nasleđenoj kući njegovog dede iz 1936. godine, gospodin Petrović je 2011. godine registrovao Destileriju „Petrović“. Kuća je pre tri godine preuređena u Kuću za odmor „Vila A’storia“***, površine od 80m2, koja se nalazi na kilometar od centra grada i tri od izletišta „Borkovac“, idealna za boravak četvoročlane porodice.\nOd starta je jasno definisao ideju stvaranja brenda „A’storia“, koja treba da asocira na najkvalitetnije voćne rakije sa izraženom aromom, proizvedene isključivo od konzumnog voća (po sistemu „šta u usta to u kazan“) i vrsti sa kapacitetom da daju rakiju vrhunskog kvaliteta, na tradicionalan način - destilacijom na bakarnom kazanu uz obavezno prepicanje (redestilaciju). Tokom osam godina na tržištu su se našle rakije: vilijamovka, dunja, kajsija, jabuke, lozovača, šljiva i likeri od: višnje, zelenog oraha, dunje, kajsije i liker medica. Ove godine proizvedena su dva nova ukusa, liker od maline i jagode, ali koji još nisu spremni za konzumaciju.\nPočetni koncept destilerije, proizvodnja voćnih rakija i likera vrhunskog kvaliteta, i želja za isticanjem i izdvajanjem od stotine drugih proizvođača alkoholnih pića, nadogađena je potrebom dizajniranja prepoznatljive ambalaže, ekskluzivnih pakovanja u ograničenim serijama.\n- Rakija je tradicionalno srpsko alkoholno piće i već se vekovima proizvodi u gotovo svakoj seoskoj kući. Ali, ako želimo da ispunimo današnje standarde i proizvedemo kvalitetno piće koje će naći svoje mesto na tržištu, domaćem i svetskom, potrebno je veće znanje o njegovoj proizvodnji i vrhunska oprema. U skladu sa napred navedenim, rakije „A’storia“ dostižu 16 - 18 gradi, odnosno od 40 do 46 procenata. Kod nas ne postoji nikakva mogućnost proizvodnje „ljutih“ rakija. One se prave iz potrebe da se blokiraju mane proizvedenog pića, jer kada je rakija jaka ne oseti se da li je kisela ili ima šmek plesni. Poznato je da se (nekada) rakija pravila od zelenog ili plesnivog voća, opalog i pokupljenog sa zemlje, zajedno sa lišćem. Destilerija „Petrović“ nema rakiju prve i druge klase, već samo vrhunske klase, i ta i takva rakija je baza za sve naše likere. Svaka boca obeležena je serijskim brojem i godinom proizvodnje i za svaku pojedinčanu bocu Destilerija „Petrović“ je lično odgovorna. Pošto smo još uvek mala porodična destilerija odlučili smo se za ograničene količine likera i rakija i verovatno ćemo u tom pravcu i nastaviti – objasnio je gospodin Petrović.\nProizvodnja rakije je jedna, ali prodaja sasvim druga priča. Problem je izrazito niska platežna moć kupaca, ali još veći je nesprovođenje Zakona o rakiji, donetog pre dve godine, koji je trebao da diferencira prirodne rakije od žestokih pića na bazi veštačkog etanola i aroma. I dalje se na rafovima, jedna pored druge, mogu naći kvalitetna prirodna rakija i rakija sa veštačkom aromom, i na jednoj i drugoj etiketi piše da je to - voćna rakija.\nJedno od mogućih rešenja distribucije voćnih rakija vrhunskog kvaliteta gospodin Petrović vidi u razvoju turizma i prodaji na kućnom pragu. U fazi uređenja je prostrano, u nekoliko zanimljivih celina/separea „podeljeno“ dvorište veličine 10 ari, za prijem gostiju u letnjem periodu, uređenje podruma veličine 40m2 i degustacione sale, koji će uz postojeću pecaru biti objedinjen objektom od 250m2. Osim za rakijskog turizma, ovaj prostor biće osposobljen za dnevne proslave 30 - 40 osoba.\n- Moja osnovna delatnost je proizvodnja ALU i PVC stolarije i imam registrovano poljoprivredno gazdinstvo. Nemam svoj voćnjak, ali voće godinama kupujem od proverenih: vilijamovku od Radoslava Petrovića, kajsiju od Dejana Kovačevića iz Pavlovaca, dunju iz gazdinstva Paje Pejakovića... Jer sve mora imati svoju priču, a priča svoju pozadinu u kojoj ne bi trebalo da bude propusta - kaže naš sagovornik i domaćin, ponosni otac troje dece, i kako naglašava, uvek podržan od svoje supruge.


Putin: Želimo rešenje krize, ali ne po cenu naroda na istoku\nMoskva želi rešenje krize u Ukrajini, ali ne po cenu naroda na istoku te zemlje, rekao je danas ruski predsednik Vladimir Putin, istakavši da Rusija želi ispunjenje sporazuma iz Minska te da je spremna da ljude u jugoistočnoj Ukrajini ubedi da je potreban kompromis za političko rešenje sukoba.\nRusija spremna da obnovi odnose sa Gruzijom\nPredsednik Rusije izjavio je da je Rusija spremna da obnovi odnose sa bivšom sovjetskom republikom Gruzijom, koji su zahladneli posle petodnevnog rata u avgustu 2008. godine. Rusija je, takođe, spremna da liberalizuje vizni režim za državljane Gruzije, rekao je on, odgovarajući na pitanja novinara na velikoj godišnjoj konferenciji za novinare, preneo je Rojters. Putin je ocenio da je imenovanje Mihaila Sakašvilija, koji je bio na čelu Gruzije tokom rata, na dužnost regionalnog guvernera u Ukrajini "pljuvanje u lice ukrajinskom narodu".\nRusija za bolje odnose sa SAD, ma ko bio predsednik\nRusija je spremna i želi da radi na poboljšanju odnosa sa SAD, bez obzira na to ko će biti sledeći američki predsednik, izjavio Putin. "Spremni smo da sarađujemo sa svakim predsednikom za kog bude glasao američki narod", rekao je ruski predsednik. "Oni (Amerikanci) su ti koji sve vreme pokušavaju nas da navedu za koga ćemo da glasamo", istakao je Putin. On je naveo da su njegovi razgovori početkom nedelje sa američkim državnim sekretarom Džonom Kerijem pokazali da je Vašington spreman da "načini pomak ka rešavanju pitanja koji mogu biti rešeni samo kroz zajedničke napore".\nĆerke mi žive u Rusiji, ne bave se politikom\nVladimir Putin je na velikoj godišnjoj konferenciji za medije govorio i o svojim dvema ćerkama, za koje je rekao da žive u Rusiji i da prave prve, uspešne korake u karijeri, ali je napomenuo da se ne bave politikom. "Ponosim se njima. Nastavljaju svoje studije, govore strane jezike i rade... Dostojanstveno žive svojim životom", rekao je on i dodao da se njegove ćerke nisu nigde drugde školovale osim u Rusiji. Nije, međutim, želeo da precizira gde one rade, preneo je Rojters. Putin, koji inače izbegava pitanja o privatnom i porodičnom životu, rekao je da mu ćerke, Marija i Katerina, govore tri evropska jezika. Više detalja nije izneo, navodeći "bezbednosne razloge".\nPozdravljamo što Tramp želi dublje odnose sa Rusijom\nVladimir Putin pozdravio je komentare jednog od republikanskih kandidata za predsednika SAD, Donalda Trampa, da želi dublje odnose sa Rusijom. "On je vrlo upečatljiv čovek, veoma talentovan, nema sumnje u to. Apsolutni je lider predsedničke trke, kao što možemo da vidimo i ovih dana", rekao je Putin. "Tramp kaže da želi da odnose prebaci na drugi nivo, na dublji nivo odnosa sa Rusijom. Kako možete da to ne pozdravite? Naravno, mi to pozdravljamo", rekao je Putin.


Milan Milutinović dobio kancelariju u Palati Srbija – Nadlanu.com\nMilan Milutinović dobio kancelariju u Palati Srbija\nObjavljeno 7. avg 2010. / 00:00:00\nBEOGRAD, 7. avgusta 2010. (Beta) – Bivšem predsedniku Srbije Milanu Milutinoviću dodeljena je kancelarija u novobeogradskoj Palati Srbija, pišu Večernje novosti u subotu.\nPo povratku iz Haškog tribunala, gde je oslobođen optužbi za zločine na Kosovu i Metohiji, Milutinović je podneo zahtev za naknadu, koja mu pripada po Zakonu o predsedniku Republike. On mesečno dobija oko 105.000 dinara, pišu Novosti.\nTolika mesečna naknada isplaćuje se i nekadašnjem predsedniku SRJ Zoranu Liliću, koji volonterski obavlja funkciju u Upravnom odboru “Puteva Srbije”. Iako se pominjalo da će mu biti dodeljena kancelarija, takođe u Palati Srbija, Lilić je odustao od tog zahteva.\nZakon propisuje da bivši predsednik, osim na naknadu od 80 odsto plate aktuelnog šefa države, ima pravo i na kancelariju, savetnika, sekretara i službeni automobil. Te povlastice može da koristi onoliko dugo koliko mu je trajao mandat. Ukoliko se proceni da mu je ugrožena bezbednost, ima pravo i na obezbeđenje, podsećaju Novosti.\nNaši vaterpolisti potpisivali kapice\nBanjalučki "As I Fall" pobednik 44. Gitarijade u Zaječaru


Sport - Arhiva vesti 05.04.2007 - Naslovi.net\nSport » Arhiva vesti za četvrtak 05. april 2007\nSportsko-politički hepening na Trgu Nikole Pašića. U nedelji tenisa juče je na Trgu Nikole Pašića nekoliko stotina, uglavnom mladih, uživalo u predstavi tenisera Srbije, nazvanoj Street tennis. Oni koji nisu dočekali najboljeg tenisera Srbije Novaka Đokovića pre neko veče ispred Skupštine, juče su... »\nBlic: Đoković i Tipsarević sutra protiv gruzijskih tenisera\nKurir: NOLE PUSTIO BOGDANOVIĆA\nPonovo sukobi policije i navijača\nRim -- Policija u borbenoj opremi sukobila se sinoć sa navijačima fudbalskog kluba Mančester junajted u Rimu. To se dogodilo tokom utakmice fudbalske Lige šampiona protiv italijanskog kluba Roma. 18 osoba je povređeno, a engleski fudbalski klub pozvao je britansku vladu da istraži navijačke... »\nMondo: Mančester u "ratu" sa rimskom policijom\nVečernje novosti četvrtak, 5. april 2007.\nPOSLEDNJI predsednik Košarkaškog saveza Srbije i Crne Gore neće se kandidovati za prvog predsednika samostalnog KS Srbije. Goran Knežević, nedelju dana pre izbora, odustao je od ove funkcije iako je imao podršku najvećih klubova. - Moja procena je da u ovom trenutku ne mogu da zadovoljim sva... »\nGlas javnosti: Nisam Supermen!\nFudbaleri Crvene zvezde i Partizana sastaće se na "Marakani" u polufinalu Lav kupa Srbije, odlučeno je žrebom u Jagodini. Polufinale će se igrati u sredu, 18. aprila, a to će biti drugi duel "večitih rivala" u samo 7 dana, s obzirom da će se 11. aprila na. U polufinalu Kupa, u slučaju nerešenog... »\nRTS: Fudbal: Crvena zvezda - Partizan u polufinalu Kupa Srbije\nMondo: Djurovski: Spektakl tek posle Bežanije\nDeset olimpijskih viza za sada\nŠestim mestom na Svetskom kupu u Fort Beningu (disciplina vazdušni pištolj), reprezentativac Srbije u streljaštvu Damir Mikec je na osnovu plasmana ispunio olimpijsku normu za Igre u Pekingu 2008. i tako postao 10 član olimpijskog tima Srbije za OI 2008. Mikec se tako pridružio kolegama Jasni... »\nVečernje novosti: I Mikec u Pekingu\nDnevnik: Sportske vesti: STRELJAŠTVO: I Mikecu olimpijska viza\nVučinić pogurao Romu\nRimljani golom razlike pobedili Mančester, a Čelsi i Valensija remizirali. Fudbaleri Rome stekli su minimalnu, ali važnu prednost (2:1) nad Mančesterom, pred revanš meč četvrtfinala Lige šampiona sledeće nedelje u Engleskoj. Odlučujući pogodak delo je kapitena reprezentacije Crne Gore Mirka... »\nPress: Pobeda Rome, bez pobednika u Londonu\nKurir: MILAN VAN\nFerguson: Sudija je bio 12. igrač Rome!\nMenadžer Mančester junajteda Ser Aleks Ferguson rekao je posle poraza od Rome (2:1) u prvoj četvrtfinalnoj utakmici Lige šampiona da je nezadovoljan sudjenjem, naglasivši da su njegovi izabranici morali da igraju protiv 12 igrača. "Djavoli" su veći deo meča igrali bez isključenog Pola Skolsa, a... »\nB92: Skolsu samo jedan meč suspenzije\n"Mamuze" merkaju šampione\nVečeras se igraju sva četiri meča četvrtfinalne faze Kupa UEFA. Derbi duel četvrtfinalne faze najmasovnijeg evropskog klupskog takmičenja igra se na Pirinejskom poluostrvu, gde na noge braniocu trofeja Sevilji stiže engleski Totenhem. Dva tima se do sada nikada nisu međusobno sastajala, a Španci su... »\nBlic: U Sevilji obezbediti kartu za polufinale\nSrpske teniserke Jelena Janković i Ana Ivanović plasirale su se u sredu uveče u 3. kolo turnira na Amelija Ajlendu, u SAD. Jankovićeva je pobedila 86. igračicu sveta Ivetu Benešovu iz Češke sa 2:0 u setovima (6:1, 6:2), dok je Ivanovićeva pobedila 37. igračicu sveta Peng Šuaji iz Kine sa 2:1 u... »


Optužnica Haradinaja (58), koji je potpredsednik Udruženja boraca OVK, i prvooptuženog Hisnija Gucatija, predsednika tog udruženja, u šest tačaka tereti za „krivična dela protiv pravosuđa – ometanje službenih lica u obavljanju službenih dužnosti (dve tačke), zastrašivanje svedoka, odmazdu i povredu tajnosti postupka (dve tačke)“.\nTa krivična dela, Haradinaj i Gucati su, po optužnici, počinili tako što su, na konferencijama za štampu Udruženja boraca OVK u Prištini, od 7. do 25. septembra 2020. objavili poverljive dokumente suda i tužilaštva za zločine OVK, uključujući i identitet potencijalnih svedoka.\nDokumente su tom udruženju dostavile za sada neidentifikovane osobe.\nU pisanom izveštaju sudu, Majers je, kao "veštak za uzbunjivanje", napisala da Haradinaj i Gucati, po međunarodnim zakonima i pravnoj praksi, "uživaju zaštitu i kao uzbunjivači i kao osobe povezane sa uzbunjivačem, odnosno neimenovanom osobom koja im je dobrovoljno dostavila dokumente".\nSudije su odbacile taj zaključak Majersove, ocenjujući da je izvan domena njene ekspertize.\nDanašnje svedočenje Majersove pred sudom, veće je, stoga, ograničilo na načelna pravno-proceduralna pitanja o "uzbunjivanju", ne dozvoljavajući da se odbrana i veštak upuste u konkretnu primenu tih načela na slučaj Gucatija i Haradinaja.\nSudije su iz izveštaja veštaka odbrane izbrisale i konstataciju Majersove da se Haradinaj i Gucati kvalifikuju za "uzbunjivače" zato što su, pre nego što su novinarima dostavili poverljive sudske dokumente, pokušavali da institucijama na Kosovu prenesu "svoju zabrinutost zbog ozbiljne nepravičnosti i pristrasnosti u radu" suda i tužilaštva u Hagu, "uključujući neprimerenu koordinaciju sa srpskim zvaničnicima".\nPo oceni Majersove, koju sud takođe nije prihvatio, optuženima zbog toga nije preostalo ništa drugo do da "dokaze, koji su im dostavljeni, puste u javnost, preko medija".\n"Optuženi tvrde da su verovali da su u tim dokumentima dokazi o pristrasnosti (suda i tužilaštva)... kao i da su dokumenti autentični", napisala je Majers u delu izveštaja koji sudije nisu prihvatile.\nMajersova je u odbranu Haradinaja svedočila kao "izvršni direktor Međunarodne mreže za uzbunjivanje".\nHaški proces Gucatiju i Haradinaju biće nastavljen u ponedeljak, 24. januara.


Ko sve ide na Mars ovog meseca?\nNasa je za 30. jul najavila lansiranje dugo očekivane misije Mars 2020. Glavna zvezda ove misije je rover Perservance (Istrajnost) koji treba da se spusti u krater slovenskog imena Jezero. Ova lokacija je odabrana zbog pretpostavke da u nekadašnjoj rečnoj delti još uvek mogu da se pronađu tragovi drevnog života (ukoliko ga je bilo) u vidu organskih molekula.\nOko 10,9 miliona ljudi sa posebnim strpljenjem očekuje spuštanje rovera na površinu susedne planete. Naime, na Mars će se spustiti i ploča na kojoj je Morzeovom azbukom ispisano Explore as One (Istražujemo kao jedan) i tri silikonska čipa u kojima se nalaze imena svih onih koji su na vreme popunili obrazac, a širom sveta ih ima nešto više od 10 miliona.\nIlustracija rovera Perservance, foto: NASA/JPL-Caltech\nCilj Nasine misije Mars 2020 je pronalaženje znaka nekadašnjeg života, ali planirano je i da ovo bude prva misija u kojoj će biti sakupljeni uzorci kamenja i zemljišta sa "Crvene planete" i poslati na Zemlji kako bih ih istraživači analizirali pomoću opreme koju nije moguće lansirati u svemir. Osim toga, ova misija ima najviše kamera od svih dosadašnjih međuplanetarnih, a samo na roveru ih je 19.\nUkoliko sve prođe po planu, letelica bi trebalo do Marsa da stigne u februaru sledeće godine, baš kao i druge dve misije koje su lansirane ovog meseca a iza kojih stoje Kina i Ujedinjeni Arapski Emirati.\nLansiranje misije Tianwen-1, foto: Wikimedia/Youtube\nKa Marsu je 23. jula iz Venčana krenula kineska misija Tianwen-1 (Nebeska pitanja) koji je naziv dobila po drevnoj kineskoj poemi. Misija koju čine orbiter, lender i rover, specifična je po tome što je u potpunosti kineska, a lansirana je pomoću raketnog sistema Long March 5.\nJedan od ciljeva misije jeste i proba da li je Kina u svemirskoj trci došla do novog i važnog koraka i da li je u mogućnosti da sama ostvari međuplanetarnu misiju. Podsetimo se da do sada niko osim Nase nije uspeo da spusti rover na tlo Marsa, ali i da uređaji druge vrste koje su na površinu slale Evropa i Sovjetski Savez nisu postigli uspeh.\nKina ovom misijom želi da utvrdi i koliko je tehnološki spremna za poduhvat koji planira za sledeću deceniju, a to je donošenje uzoraka sa Marsa. Međutim, "Nebeska pitanja" usmerena su i na konkretnije nedoumice, pa tako orbiter treba da mapira i fotografiše planetu, a planirano je i da se prikupe podaci o sastavu zemljišta i raspodeli vode u obliku leda.\nIlustracija sonde Al-Amal, foto: Mohammed bin Rashid Space Centre\nTreći takmac koji je krenuo ka Marsu je sonda Al-Amal (Nada) koju su iz Japana 19. jula lansirali Ujedinjeni Arapski Emirati koji su svoj svemirski program izgradili u prethodnih šest godina. Sonda, koja je deo prve arapske međuplanetarne misije, po planu bi trebalo da ostane neko vreme u orbiti Marsa i šalje informacije o atmosferi, kako bi se preciznije utvrdilo da li ima i da li je na planeti bilo uslova za život.\nProjekat se realizuje u saradnji sa Koloradskim univerzitetom u Bolderu, Kalifornijskim univerzitetom u Berkliju i Arizona državnim univerzitetom i očekuje se da bude prvi koji će pružiti potpunu sliku Marsove atmosfere i njenih slojeva. Takođe, očekuje se da istaraživače približi odgovoru na pitanja o tome kako se klima menjala pa danas na planeti nema vode u tečnom stanju, već samo u obliku leda i pare. Nova saznanja mogla bi da se upotrebe i za upoznavanje sa evolucijom Zemljine atmosfere.\nPred nama je uzbudljivih sedam meseci čekanja da li će sve tri misije uspešno stići do Marsa, dok je četvrta misija planirana za ovo leto (evropsko-ruski ExoMars) odložena. Kako američki NPR prenosi, polovina letelica koje su ka Marsu poslate od 1960. godine nije uspela u ostvarivanju cilja, a poslato ih je 60.\nTrenutno oko Marsa kruži šest orbitera, od čega su tri Nasina, dva Evropske svemirske agencije (tačnije, jedan u saradnji sa Rusijom) i jedan indijski. Na tlu, na koje još uvek nijedna zemlja osim SAD-a nije sa uspehom spustila svoj uređaj, u ovom trenutku su aktivni rover Curiosity koji je došao 2012. godine i sonda InSight koja od 2018. prati zemljotrese na Marsu, ili takozvane marsotrese. Zbog jake peščane oluje prošle godine prestao je da radi rover Opportunity.


Osvrt na nedelju iza nas 28.12.-31.12.2020.-žitarice i uljarice | Info tim logistika\nOsvrt na nedelju iza nas 28.12.-31.12.2020.-žitarice i uljarice\nU toku nedelje oglašene cene za soju zrno bile su 52-52,8 din/kg+PDV. Koliko smo saznali sa terena saradnici su na početku nedelje pregovarili na cenu od 52 din/kg+PDV. Kad posmatramo izveštaje sa čikaške berze tokom nedelje beležen je rast cene za sojino zrno, kao i na milanskoj berzi beležen je rast cene u odnosu na prethodnu nedelju. Tako da nam u narednom periodu ostaje da ispratimo kako će se to odražavati na naše tržište.\nPoslednje nedelje u godini, u pretprazničnoj atmosferi ponuda merkantilnog kukuruza je bila manja u odnosu na prethodni period. Konkretna aktivnost na relaciji kupac-prodavac je bila smanjena, što se moglo i očekivati obzirom na period godine. Međutim, i u ovoj teškoj godini merkantilni kukuruz je roba koja je beležila rekordne količine u izvozu, a takav trend se očekuje i u narednoj godini. Što se cene kukuruza tiče tokom nedelje se kretala u rasponu od 18,8-19,5 din/kg+PDV, što je blagi rast cene u ponudi na samom kraju nedelje. Cena kukuruza za CPT luka, prema rečima naših saradnika, se kretala od 19,1-19,2 din/kg+PDV.\nTokom nedelje i po pitanju ove merkantile tržište je bilo mirno, konkretni dogovori su izostali i odloženi su za period posle praznika. Međutim, primetno je veće interesovanje za hlebnim zrnom u smislu trenda cene zbog informacije o uvođenju takse u Rusiji na izvoz pšenice. Cena pšenice na domaćem tržištu se kretala od 20,5-21 din/kg+PDV.


Ministar Vulin: Međunarodna zajednica da ponovi istrage o masakrima nad Srbima na Kosovu i Metohiji | Vulin.rs\nMinistar Vulin: Međunarodna zajednica da ponovi istrage o masakrima nad Srbima na Kosovu i Metohiji\nU znak sećanja na 14 srpskih žetelaca iz Starog Gracka, zverski ubijenih i masakriranih u selu Bujance kod Lipljana na današnji dan 1999. godine, ministar odbrane Aleksandar Vulin obišao je u zgradi „Beograđanke“ Spomen-sobu – Kosmetske žrtve.\nU ime Vlade Republike Srbije ministar Vulin izrazio je saučešće porodicama ubijenih žetelaca, rečima da gubitak koji su pretrpeli nije gubitak jednog sela i nekoliko porodica, već gubitak jednog naroda i čitave ljudske civilizacije.\n- U ime predsednika Republike Srbije Aleksandra Vučića, koji nije povukao ni jedan jedini potez a da nije uvek mislio na prvom mestu na Srbe na prostoru Kosova i Metohije, koji nikada nije zaboravio da podseti međunarodno zajednicu na njihovu veliku odgovornost i obaveze da obezbede i pravo i pravdu za Srbe, još jednom izražavam najdublje saučešće svim porodicama, ali i svim Srbima. Ovo nije gubitak jednog sela i nekoliko porodica, ovo je gubitak jednog naroda ali i čitave ljudske civilizacije, jer ako je moguće da ovih 14 ljudi bude ubijeno, a onda mrtvo masakrirano, a da zato niko nikada ne odgovara, onda ni ova planeta nema pravo da se raduje samom postojanju – izjavio je ministar Vulin.\nKako ministar Vulin kaže, da je pravde, mi bismo danas ćutali i pognute glave molili se za ubijene, poručivši im da mogu mirno da počivaju, zato što su njihove ubice kažnjene i zato što ih je stigla ljudska pravda.\n- Prošlo je 20 godina, a ubice žetelaca u Starom Grackom su živi i zdravi, imaju porodice, uživaju u životu. Njihov zločin je nagrađen samom činjenicom da postoje i da su slobodni. Međunarodna zajednica se nepovratno obrukala i pokazala da tamo gde Srbin nema svog policajca, sudiju i zakonodavca, nema ni pravde za njega. Gde bi se još moglo ubiti 14 žetelaca, masakrirati sedamnaestogodišnje dete, a da baš niko za to nikada ne odgovara – upitao je ministar Vulin, podsećajući da se ti zločini nisu desili negde daleko od civilizacije pa da nisu mogli biti sprečeni.\nZašto počinioci zločina nisu ni do danas kažnjeni, ministar Vulin vidi odgovornost u šiptarskim teroristima, ali i KFOR-u i međunarodnoj zajednici.\n- Da je KFOR tog dana radio svoj posao i da je pratio žeteoce, oni bi danas bili možda stariji, sigurno srećniji i svi mi sa njima. Da je KFOR radio svoj posao, kao što i međunarodna zajednica nije radila svoj posao, mi danas ovde ne bismo govorili o tragediji, već bismo se radovali njihovim životima i onome što su ostavili iza sebe. Sva odgovornost je naravno na šiptarskim teroristima, ali i više od njih na međunarodnoj zajednici koja im je omogućila zločin i da prođu nekažnjeno.\nMinistar Vulin uputio je i apel novom tribunalu u Hagu rečima da „ako misli da se zaista bori za pravdu, ponovo otvori ovaj slučaj i ponovo ispita sve što može da sazna i što je u ljudskoj moći da se istraga o masakru žetelaca obnovi.“ Kako kaže, ponovo bi trebalo otvoriti i slučajeve streljane srpske dece na reci Bistrici u selu Goraždevcu, masakra u Livadicama gde je u krilu trudne majke ubijen dvogodišnji Danilo Cokić, kao i da se otvore svi nerazjašnjeni zločini na prostoru Kosova i Metohije zbog kojih je ubijeno više od 1.000 Srba, od dolaska međunarodne zajednice do danas.\n- Pošto međunarodna zajednica ne oseća potrebu da razreši nijedan zločin koji se desio nad Srbima, mi je sada podsećamo na ono na šta se sama obavezala dolaskom na prostor Kosova i Metohije, da po Rezoluciji 1244 obezbedi uspostavljanje prava i pravde za svakog ko živi na prostoru Kosova i Metohije. Tražimo od njih da rade ono na osnovu čega su došli, da prestanu da budu toliki licemeri i da traže od Srba da se uzdržavaju čak i u osudi, a ne traže od Šiptara da između sebe izdvoje one koji su okrvavili ruke. Međunarodna zajednica je najodgovornija za sve što se dešava na prostoru Kosova i Metohije i novoformirani tribunal ima priliku da ponovo otvori istragu o ovom i o svim drugim masakrima – poručio je ministar Vulin.\nPrema rečima direktora Vladine kancelarije za Kosovo i Metohiju Marka Đurića, na današnji dan klanjamo se senima nevino postradalih, koji su ubijeni vršeći svoje svakodnevne poslove i trudeći se da obezbede koru hleba za svoje porodice, koje ih i danas, dve decenije kasnije, oplakuju.\n- I kada vidite lica članova porodica ljudi koji su stradali pre dvadeset godina, vidite da njihova patnja traje pune dve decenije i da je danas jednako živa, kao i tada – naglasio je Đurić, dodajući da je to nešto što boli ne samo njihove porodice, već je rana na duši i na telu čitavog srpskog naroda.\nDirektor kancelarije za Kosovo i Metohiju poručio je da je naša obaveza očuvanje sećanja na te ljude, čitavu golgotu srpskog naroda i stradanje na Kosovu i Metohiji, ali i da neumorno gonimo zločince koji su te stravične zločine počinili. Ratni zločin nikada ne zastareva, dodao je, ali ni volja i odlučnost države Srbije da te zločince pronađe i kazni.\nU ime porodica žrtava sa Kosova i Metohije, prisutnima se obratio predsednik Udruženja porodica kidnapovanih i ubijenih na Kosovu i Metohiji Sima Spasić, izjavivši da zločinac Ramuš Haradinaj ne bi bio u današnjoj poziciji da su državnici DOS-a imali malo razumevanja i saosećanja prema srpskim, a pogotovu kosmetskim žrtvama.\n- Nikada nećemo oprostiti onim državnicima koji su iz srpskih zatvora oslobodili 2.108 šiptarskih terorista i zločinaca. To ni jedna država u svetu ne bi uradila – istakao je Sima Spasić.\nZastupnica Udruženja porodica kidnapovanih i ubijenih na Kosovu i Metohiji Snežana Marković Dragović podsetila je da su kobnog 23. jula 1999. godine u crno zavijene porodice Janićijević, Živić, Dekić, Cvejić, Jovanović, Odalović, Stojanović i Tepšić i da je tzv. OVK od Kosova i Metohije učinili krvavo razbojište, a stradanje srpskog i nealbanskog stanovništva dobilo apokaliptične razmere.\nPrema rečima Slavice Janićijević Popović, koja je u masakru nad 14 srpskih žetelaca izgubila oca, brata i dvojicu stričeva, i 20 godina kasnije porodice ubijenih na Kosovu i Metohiji nadaju se pravdi za svoje mrtve.\nSvi koji su prisustvovali današenjem pomenu na ubijene žeteoce, obišli su izložbu u Spomen-sobi – Kosmetske žrtve, koja se sastoji od 2.500 fotografija kidnapovanih i ubijenih Srba, Roma, Goranaca, Albanaca i drugih na Kosovu i Metohiji.


Novi Trampov saveznik – QAnon - Američki izbori\nU jeku rasprave oko toga da li će predsednik Donald Tramp prihvatiti rezultate izbora, pojavio se novi akter kome se prihvatanje poraza od strane republikanaca ne bi svidelo. U pitanju su ljubitelji teorije zavere pod imenom Kanon.\nKanon (QAnon) predstavlja teoriju zavere koja je lansirana na poznatom sajtu 4chan 2017. godine, a od tada je počela da se širi među populacijom, posebno među radikalnijim glasačima republikanaca. Teorija se zasniva na stavu da u Vašingtonu postoji grupa izuzetno moćnih političara – pedofila – satanista koji se bave trgovinom dece i žele da zbace predsednika Trampa. Ipak, Tramp je svestan grupe i želi da je razbije u danu koji je u okviru Kanona poznat kao Oluja (The Storm). Prve veze između Bele kući i ljudi povezanih sa ovom teorijom su se pokazale već 2018. godine, ali je Kanon ostajao ispod radara javnosti sve do skora kada su društvene mreže Tviter i Fejsbuk počeli da se bore da suzbiju profile i vesti koje šire ovu teoriju zavere.\nIako je velika većina republikanaca odbacila bilo kakve veze sa Kanonom, kurs u okviru partije se pažljivo pomera ka inkorporiranju zagovarača ove teorije zavere. Iako su se dešavali slučajevi da republikanski kongresmeni osude izjave svojih članova koji su povezani sa Kanonom, Republikanska partija više ide u pravcu da ovakve grupe prisvaja kao glasačke blokove nego što se od njih distancira. Za ovaj savez republikanci se mogu najviše zahvaliti Donaldu Trampu. Neke njegove izjave su bile povezivane sa ovom teorijom zavere, ali i sami teoretičari Trampa posmatraju kao mesiju koji će spasiti Sjedinjene Države.\nDa predsednik nije jedina veza između ove dve grupe pokazuje i istraživanje koje je sproveo Morning Consult koji je pokazao da čak 40% ispitanih ljudi koji su se izjasnili kao republikanci veruju da je bar deo sadržaja Kanona tačan dok je 15% izjavilo da je bar u nekom momentu bilo u Kanon grupama na društvenim mrežama. Prema istraživanju koje je objavio istraživački centar Pew, nešto manje od 50% ispitanih republikanaca je reklo da Kanon vrlo pozitivno utiče na SAD.\nKoliko je Kanon postao problematičan vidi se i iz izveštaja koji je izdao FBI oktobra 2019. godine u kome je navedeno da bi Kanon mogao biti proglašen domaćom terorističkom grupom. Ovo bi mogli biti zabrinjavajući podaci za građane SAD-a jer teorija zavere koja inkorporira ideje rasizma i antisemitizma i koja je pred proglašavanjem za terorističkom, biva usvajana od strane sve većeg broja političara – čak 27 kandidata za mesta u Kongresu je dalo podršku Kanonu.\nSvaki napad i pokušaj borbe protiv Kanona se do sada pokazao kao kontraproduktivan jer se upravo takvi potezi odlično uklapaju u retoriku teoretičara. Da ovakva saradnja republikance može mnogo koštati, po svemu sudeći, su svesni i sami. Iako podrška Kanona može da donese određene glasove, ona može oterati još više. Istorija je pokazala da je koketiranje sa radikalnim grupama uvek bilo rizičan potez, kako na kratke, tako i na duže staze. Republikansko rukovodstvo se poigrava sa budućnošću svoje stranke zbog izbora 3. novembra, za koje postoje ozbiljni rizici da ih neće ni dobiti.


CEDEM učestvovao na Germia Hill konferenciji o bezbjednosti u Jugoistočnoj Evropi\t08 Februar 2016\tNenad Koprivica, izvršni direktor CEDEM-a učestvovao je na Germia Hill konferenciji "Bezbjednost u Jugoistočnoj Evropi u svjetlu širih regionalnih izazova" koju je u Prištini 2-3. februara organizovalo Ministarstvo vanjskih poslova Kosova, uz podršku njemačkog Aspen instituta. Read more...\nCEDEM učestvovao na sastanku VDT-a sa predstavnicima NVO sektora\t22 Januar 2016\tNenad Koprivica, izvršni direktor CEDEM-a, prisustvovao je radnom doručku sa predstavnicima NVO sektora koji je 21. januara, u vili "Gorica", organizovao Vrhovni državni tužilac Ivica Stanković s ciljem unapređenja saradnje i stvaranja partnerskog odnosa sa nevladinim organizacijama. Read more...\nPredstavljeni rezultati istraživanja političkog javnog mnjenja\t12 Novembar 2015\tCEDEM je organizovao konferenciju za novinare na kojoj su predstavljeni rezultati istraživanja političkog javnog mnjenja o stavovima građana/ki o NATO integracijama Crne Gore, kao i ostalim aktuelnim društveno-političkim pitanjima. Rezultate istraživanja je predstavio mr Nenad Koprivica, izvršni direktor CEDEM-a.\nObjavljen Godišnji izvještaj za 2015. godinu\nObjavljen Vodič u okviru inicijative Partnerstvo otvorenih vlada\nPredstavljeni rezultati istraživanja javnog mnjenja o diskriminaciji.\nRealizovan trening za novinare i NVO aktiviste CEDEM na radionici "Shaping the Future in Montenegro"\nStrana 1 od 99\tStartPrethodni12345678910SledećiKraj\tMain Menu


Beograd na vodi najavio i doček srpske Nove godine uz Željka Joksimovića\nHomeDRUŠTVOBeograd na vodi najavio i doček srpske Nove godine uz Željka Joksimovića\n05/01/2022Redakcija BALKAN TVDRUŠTVO, Vesti0\nIzvor: Belgrade Waterfront/Predrag Vučković\nKompanija Beograd na vodi najavila je da će 13. januara organizovati doček srpske Nove godine na Sava promenadi, uz besplatan koncert Željka Joksimovića, vatromet i laserski šou.\n„Uz najpoznatije hitove jednog od najpopularnijih domaćih pevača, Beograđani i gosti našeg grada u noći između 13. i 14. januara imaće priliku da ponovo uživaju u veličanstvenoj igri svetala sa Kule Beograd. Upravo sa ovog mesta, u ponoć 31. decembra je poslata zadivljujuća slika impresivnog vatrometa u Beogradu, a svetski mediji izvestili su da je glavni grad Srbije priredio doček za pamćenje, kakav do sada nije viđen u ovom delu Evrope“, saopšteno je iz kompanije Beograd na vodi.\nNaznačeno je da će se doček odvijati uz poštovanje svih protivepidemijskih mera, dok će kovid redari voditi računa da se prisutni pridržavaju propisa kojima se sprečava širenje kovida.\nPodsetimo, u Srbiji je u prvim danima Nove godine došlo do drastičnog rasta zaraženih koronavirusom, a samo juče je registvorano 5.224 novozaraženih, što je trostruko više nego prošlog utorka, 28. decembra.\nEpidemiolog Zoran Radovanović izjavio je za dnevni list „Nova“ da je za Novu godinu „dozvoljeno bezumlje“ i da će to „skupo da nas košta“, dok je zamenik direktora Kliničkog centra Niš Radmilo Janković da bi broj zaraženih dnevno uskoro mogao biti i petocifren.\nMakron o antivakserima: Dosadni su i ljute me, želim da nerviram nevakcinisane\nGradonačelnik Miloš Vučević čestitao Božić


Foto: Sa potpisivanja Memoranduma\nDirektori Granične policije BiH i Agencije za prevenciju korupcije i koordinaciju borbe protiv korupcije BiH potpisali su Memorandum o razumijevanju i saradnji u oblasti prevencije korupcije i koordinacije borbe protiv korupcije.\nZoran Galić i Hasim Šabotić Memorandum su potpisali u Glavnom uredu GPBiH u Sarajevu. On podrazumijeva saradnju agencija na izradi strateških dokumenata u oblasti borbe protiv korupcije, te razmjenu informacija u nadzoru njihovog provođenja.\nObuhvata i saradnju u razvoju programa i projekata, kao i u oblasti prikupljanja i analize podataka. Jedna od stavki Memoranduma odnosi se na saradnju s naučnim i nevladnim organizacijama i medijima. Memorandumom je predviđena koordinacija učešća pripadnika obje agencije u različitim aktivnostima, projektima i obukama.\nNa sastanku u Glavnom uredu GPBiH istaknuta je dobra saradnja dviju agencija, koja se potpisivanjem Memoranduma dodatno unapređuje, u cilju još uspješnije prevencije i koordinacije u borbi protiv korupcije. Direktor Zoran Galić iskazao je spremnost da u skladu s mogućnostima, kapacitetima i nadležnostima, Granična policija BiH intenzivno radi na implementaciji svih modaliteta podrške, pomoći i saradnje predviđenih Memorandumom. Još jednom je istaknuo da je borba protiv korupcije jedan od prioriteta u radu agencije na državnom nivou.\nViše o temi Zoran Galić\nOficir za vezu carine i carinske policije SR Njemačke posjetio GPBiH\n13.09.2017 u 16:39\nSastanak rukovodstva Granične policije BiH sa direktorom Sarajevskog aerodroma\n22.08.2017 u 18:46\nZoran Galić Hasim Šabotić


Miša nije Vojislav - Istinomer\nEto odličnog dokaza da, čak i ako mnogo liče, nisu svi isti: dok ovih dana Miša Vacić “iskače iz rerne i iz pegle“, najčešči komentar koji se može čuti jeste onaj o “novoj verziji Vojislava Šešelja“, odnosno o “strašilu“ koje je Aleksandar Vučić proizveo po modelu po kome je, svojevremeno, Slobodan Milošević uzgajio Šešelja.\nTa teorija, međutim, ne uzima u obzir bitnu razliku između Šešelja i Vacića – pri čemu nije, naravno, reč o njihovim fizičkim gabaritima, već o njihovim sposobnostima. A iz toga se, posredno, ponešto važno može zaključiti i o poslodavcima dvojice pomenutih pragmatičnih ekstremnih desničara.\nMilošević se, naime, osećao dovoljno samouverenim da dozvoli i pomogne politički rast izrazito inteligentnog čoveka, čija stranka ne samo da je godinama osvajala ogroman broj glasova, već su u njoj političke veštine savladali ključni ljudi današnje Srbije, uključujući Vučića lično.\nJasno je, naravno, da je imao razloga da veruje da može da kontroliše “svog“ raspojasanog ekstremistu, kojim je, u svakom trenutku, mogao da plaši Zapad. Ali, ostaje činjenica da je elokventi i brzomisleći Šešelj, onako lišen i najsitnije trunke morala, imao ogromnu privlačnost za militatne delove društva, ali i za pripadnike vojske i policije – što bi, makar na teoretskom nivou, moglo predstavljati opasnost u slučaju preteranog rasta ambicija.\nDanašnji moćni čovek Srbije, međutim, odlučio sa na daleko bezbedniji model, u kome igra na više karata, ne dajući ni jednoj čak ni teoretsku mogućnost da iole ozbiljnije ojača. Već pomenuti provereni Šešelj i dalje je tu, u svakom trenutku spreman da priskoči u pomoć – da nekoga izvređa, zablati, zaplaši ili na bilo koji drugi način sablazni pristojan svet. Ali ekskluzivitet u tom važnom poslu više nema i teško da će ga imati.\nUostalom, jasno je da je reč o igraču koji je prilično istrošen i prevaziđen – na prošlogodišnjim beogradskim izborima, na primer, lista koju je predvodio osvojila je svega 2,34 posto glasova, što nije bilo dovoljno za prelazak izbornog cenzusa. Na tako nizak rezultat radikalska lista spustila se sa solidnih 8,1 posto, osvojenih na parlamentarnim izborima 2016, dve godine nakon povratka Šešelja iz zatvora Haškog tribunala.\nBeograd, doduše, nikad nije bio ključna radikalska baza i verovatno da nije sasvim nemoguće podići popularnost Šešelja i njegovih sledbenika do nekog upečatljivijeg procenta – ili im na neki alternativniji način pomoći na sam dan izbora.\nAli, koliko je uputno previše se oslanjati na onoga kome ste preoteli dobar deo stranke – bez obzira na iskazanu kooperativnost i uspešnu saradnju nakon izlaska iz zatvora?\nS druge strane, potrebe za specijalnim operacijama su povećane – opozicija je počela da diže glavu, širom Srbije uzavreli su različiti oblici protesta, a samom Vučiću, koji u osmoj godini vlasti nije uspeo da napravi ozbiljan pomak u pravcu očekivanog rešavanja kosovskog problema, ali jeste uspeo da „zarobi državu“ i uspostavi različite oblike saradnje sa Rusijom i Kinom, na Zapadu je ozbiljno ugrožen ugled.\nManje od Šešelja, više od Sime Spasića\nŠta bi, u takvim okolnostima, moglo biti logičnije od posezanja za nečim što bi se moglo opisati kao “manje od Šešelja, više od Sime Spasića“, pogodnog (o Spasiću je ovde reč) uglavnom samo za slanje na ulične manifestacije, sa zadatkom da urlanjem u megafon onemogući bilo kakvu komunikaciju opozicionih predstavnika sa građanima?\nI ko bi se u tako definisan profil bolje uklopio od višestruko proverenog Miše, spremnog da sve svoje kapacitete upotrebi u ratu protiv kojekakvih “izdajnika“ i drugih sumnjivih elemenata koji nisu po volji šefu države. A to mu, videli smo, dobro ide, možda zbog prirodnog talenta i velikog truda, a možda i zato što – ništa drugo i ne zna.\nJer, Miša možda nema biografiju – ne zna se čak ni koju je školu završio, pošto je 2011. u listu “Kurir” tvrdio da je apsolvent prava, da bi na listi za beogradske izbore 2014. naveo da je po zanimanju ekonomista.\nU dokumentarnom filmu “Ko je Miša Vacić“, čijoj promociji je prisustvovao ministar Zoran Đorđević u društvu trojice zamenika ministara i jednog državnog sekretara, međutim, tvrdi se da je, nakon što je, sa 16 godina, s roditeljima otišao u Nemačku, u toj zemlji završio srednju i višu školu.\nDrugi sabor Srpske desnice / FoNet, Marija Đoković\nBilo bi, naravno, sasvim nekorektno posumnjati u verziju o školovanju u inostranstvu samo na osnovu činjenice da Vacić ima teškoća u izražavanju čak i na maternjem (srpskom) jeziku – ali to i nije naročito bitno, s obzirom na činjenicu da posedovanje prave diplome više ne predstavlja nikakvu preporuku za obavljanje javne delatnosti u naprednjačkoj Srbiji.\nAli, ako se, čak i uz činjenicu da je o njemu snimljen film, teško može govoriti o bilo kakvoj biografiji u obrazovno-poslovnom smislu reči, za Vacića se ne može reći da nema istoriju: još 2013. osuđivan je na uslovnu kaznu zbog širenja diskriminacije protiv LGBT populacije, nedozvoljeno držanje oružja i ometanje službenog lica u obavljanju dužnosti.\nOd kako se, tvrdi, u Srbiju vratio nakon martovskog pogroma na Kosovu 2004, Vacić je bio portparol Pokreta 1389 i dvostruki neuspešni odbornički kandidat u Beogradu i Novom Beogradu. Upornost je, ipak, počela da mu se isplaćuje poslednjih dve, tri godine.\nDa Vacić postoji podsetila nas je epizoda iz čuvenog “šarenog voza“ koji je, sa natpisom “Kosovo je Srbija“ na 21 jeziku, put Kosova neuspešno odaslat u januaru 2017. Deleći vizit karte na kojima se videlo da je zaposlen u Kancelariji za Kosovo i Metohiju, Vacić se tada neoprezno preporučio za gostovanje na N1, nakon čega je, s obzirom da je tako spektakularan debakl bilo nemoguće zataškati, dobio otkaz.\nMultipraktik koristan za vlast\nIspostavilo se, međutim, da je pravo vreme za njegov angažman tek tada nastupilo – ovoga puta Vacić nam se ukazuje u vidu predsednika Srpske desnice, organizacije koja je formirana nakon Sabora srpske desnice, održanog oktobra 2017. godine, kada je “pozdravljena inicijativa predsednika Srbije Aleksandra Vučića o otvaranju unutrašnjeg dijaloga o Kosovu i Metohiji“.\nVeć u januaru 2018. jednoglasno je izabran za predsednika SD, a pola godine kasnije, “o Svetom caru Konstantinu i carici Jeleni“, usvojen je i program baziran na četiri osnovne odrednice – tradicionalizam, rodoljublje, zdravo društvo-sabornost i evroazijske integracije.\nPredsednik Srpske desnice Miša Vacić, sa saradnicima, u Bulevaru heroja sa Košara u Beogradu / FoNet/Srpska desnica\nIako do danas nije uspela da se registruje kao politička partija, SD je obavila nešto mnogo važnije za politički rad i uslužno delovanje – osnovala je pedesetak lokalnih odbora i stekla odbornike u desetak opština, iako je na izborima učestvovala samo u jednoj, Medveđi.\nI to na dosta spektakularan način – do 6,25 posto osvojenih glasova Vacić i saradnici stigli su uz pomoć crnih džipova koji su obilazili birače, uvid u spisak korisnika narodne kuhinje (koje su čak i objavili), ali i priliku da nadgledaju i snimaju štampanje glasačkih listića.\nVeći deo procesa formiranja infrastrukture SD, međutim, nije izazivao toliku pažnju javnosti kao što se dešava poslednjih nedelja, pa odatle i uverenje dela javnosti da je Vacić smišljeno (mada se ne zna u čijoj glavi) maksimalno pojačao pretnje koje upućuje, a sve da bi se lično ugnezdio u fokus ono malo medija koji nisu pod kontrolom vlasti.\nKad, recimo, u Bujanovcu preti da će dovesti “najzajebanije“ članove Srpske desnice kako bi oterali “domaće izdajnike koji šuruju sa Šiptarima“, ili u Šapcu najavljuje da će gradonačelnik Nebojša Zelenović “završiti u Drini“, Vacić, zapravo, nastupa kao “multipraktik“ višestruko koristan za aktuelnu vlast.\nJer, pretnjama koje izgovara, Vacić “deluje“ i na unutrašnjem i na međunarodnom planu. Kao što je nekad Milošević koristio Šešelja da se pred Zapadom prikaže kao prihvatljivo rešenje, tako i Vučić danas može svojim međunarodnim sagovornicima da poruči – ne obraćajte pažnju na autokratski način na koji vladam, jer vidite sa čim moram da se borim i šta bi moglo biti na vlasti ako mene nema!\nPretnja nadirućeg ekstremizma korisna je i za skretanje pažnje sa sve brojnijih i sve nezgodnijih afera sa kojima se u vezu dovodi sam vrh vlasti: deo javnosti prepoznao je tu igru, pa uporno apeluje na medije da ignorišu Vacićeve napore.\nAli, ignorisanjem se ne može potisnuti još jedan efekat njegovog delovanja – huškanje na predstavnike opozicije i pripadnike nacionalnih manjina, čime se ozbiljno ugrožava njihova bezbednost. Drugim rečima, poručuje im se da ućute, ukoliko ne žele da dobiju štanglu u glavu, ili nešto slično.\nAli, ni to nije sve\nRečnikom televizijske prodaje nekih drugih, nepolitičkih proizvoda, rečeno – ni to nije sve. Jer, teško da stratezima vlasti nije jasno da, pomaganjem Vacićevog delovanja, sebi, suštinski, obezbeđuju idealnog posrednika u kontroli ponašanja dela ekstremno desničarske populacije.\nA to može biti korisno u raznim situacijama – od opozicionih skupova, koje je, upotrebom tih grupacija, moguće rasturati tako da ruka države ostane nevidljiva, pa sve do nekog oblika zamajavanja krajnje desnog dela društva u slučaju potpisivanja nepopularnog dogovora sa Prištinom.\nIma još, pa zato i govorimo o multipraktiku: ako se baš pojavi snažna potreba da se pokaže delovanje pravne države – ništa lakše nego da se Vacić provuče kroz zatvor. To se, uostalom i Šešelju dešavalo u Miloševićevo vreme. Pa mu ništa nije (politički) falilo. Naprotiv.\nPojavila su se i tumačenja prema kojima se Vacićeva pojačana aktivnost dovodi u vezu sa najavom izbornog bojkota dela opozicije – ali nije sasvim jasno da li je takva eventualna računica, ukoliko je zaista postojala, baš precizno izvedena.\nJer, i zagovornici i protivnici bojkota uspeli su da pominjanjem Srpske desnice potkrepe svoj stav: za protivnike bojkota, mogućnost da parlament Srbije ima sastav preslikan iz Medveđe, snažan je razlog za učešće na izborima i borbu protiv ekstremističkog uticaja u institucijama.\nIstovremeno, pobornici bojkota kažu da se upravo na Vacićevom primeru vidi koliko su nepravedni uslovi u kojima će sledeći izbori biti održani – pa se, uz podsećanje na to kako su izgledali izbori u Medveđi, govori i o neobjašnjivoj finansijskoj zaleđini, koja omogućava, recimo, sve one bilborde koji krase ulice srpskih gradova. I time se dodatno utvrđuje zaključak i neophodnosti izbornog bojkota.\nPostoji i teorija prema kojoj baš u upravo pomenutoj finansijskoj oblasti leži razlog za Šešeljevu ocenu da se “vlast ponaša skandalozno u aferi Krušik“, protumačenu kao “udar“ na Nebojšu Stefanovića, praktično drugog čoveka vlasti.\nPrema toj (nedokazivoj) teoriji, lider radikala poslao je upozorenje da je nezadovoljan zbog stavljanja akcenta na novog glumca koji otima njegovu omiljenu ulogu i koji mu je već zapretio da će ga poslati u penziju.\nAko to i jeste tačno, biće da je nervoza, ipak, prolaznog karaktera – jer, ako je i Tomislav Nikolić uspeo da za sebe isposluje sasvim zadovoljavajući aranžman, zašto to ne bi pošlo za rukom najinteligentnijem od sve trojice nekadašnjih najbližih saradnika, ocu i utemeljivaču radikalske misli, dr Vojislavu?\nA što se multifunkcionalnog Miše tiče – nema nikakve sumnje da, u sve komplikovanijim okolnostima, njegovo vreme tek dolazi. Mada, verovatno, i članovi njegove najuže porodice veruju da je već sada u životu postigao mnogo više nego što se iko nadao.\nAleksandar Vučić desničarske grupe Miša Vacić Vojislav Šešelj


Večeras počinje Festival evropskog filma Palić\nBEOGRAD, 18. jula 2015. (Beta) – Dvadeset i drugi Festival evropskog filma Palić, tokom koga će publika na više lokacija kraj jezera Palić i u Subotici moći da vidi 85 filmova u deset selekcija, svečano će večeras u 21 sat otvoriti švedski reditelj Roj Anderson, laureat Zlatnog lava u Veneciji 2014. godine.\nGlavni takmičarski program Festivala, koji traje do 24 jula, otvoriće film „Život posle“ Magnusa von Horna, minimalistička drama u kojoj glavnu ulogu igra velika švedska muzička zvezda Ulrik Munther. Biće to program posvećen filmovima koji provociraju pitanja o sudbini evropskog čoveka, ukazujući ujedno i na svu lepotu i važnost različitosti unutar evropskog prostora. Neposredno pred otvaranje Festivala, direktor Radoslav Zelenović i predsednica Saveta Mira Banjac će, na Letnjoj pozornici, na kojoj će biti otvorena i izložba povodom 55 godina tog jedinstvenog bioskopa na otvorenom, uručiti Andersonu i reditelju Želimiru Žilniku nagradu „Aleksandar Lifka“ koju Festival evropskog filma Palić dodeljuje za izuzetan doprinos evropskom filmu.\nMedjunarodni žiri Festivala ne čelnik odseka za film Međunarodnog filmskog festivala u Kanu (drugi čovek najznačajnijeg filmskog festivala u svetu) Kristijan Žene, finski reditelj Dome Karukoski, mađarska rediteljka Agnes Kočiš, slovačka rediteljka Mira Fornaj, srpski glumac Sergej Trifunovići i švedski glumac Johanes Kunke.\nNajboljim filmovima u okviru Glavnog takmičarskog programa u okviru koga će biti prikazano 14 ostvarenja, od kojih su dva van konkurencije, žiri Festivala će dodeliti nagrade „Zlatni toranj“ za najbolji film i „Palićki toranj“ za najbolju režiju.\nAuditorijumu će se predstaviti i Međunarodni žiri kritike, koji će odlučivati o najboljim filmovima iz takmičarskog programa Paralele i sudari.\nPublici će se obratiti i gradonačelnik Subotice Jene Maglai kao i pokrajinski sekretar za kulturu Slaviša Grujić.\nDanas će u bioskopu Eurosinema biti održane specijalne projekcije dva kratka filma Roja Andersona – „Nešto se dogodilo“ i „O, slavni svet“.\nPublika će moći da vidi i filmove „Nasukan u Kantonu“ Monsa Moansona, „Magična devojka“ Karlosa Vermuta i „Sve će biti uredu“ Vima Vendersa. Od domaćih ostvarenja, kao festival koji vodi brigu o nacionalnim autorima, ove godine je za Glavni takmičarski program odabran film prikazan u Kanu „Panama“ Pavla Vučkovića.\nSvetsku premijeru na Paliću, pre Venecije i Toronta, imaće estonski film „Rukli“ (Roukli) Vejka Onpua.\nU okviru takmičarske selekcije Paralele i sudari Festivala evropskog filma Palić biće prikazan izbor od 10 filmova koji po rečima selektora Petra Mitrića „predstavlja putovanje kroz savremenu produkciju geografskog, sociološkog i istorijskog prostora Istočne Evrope“.\nPosebno mesto u toj selekciji imaće film „Bez stepenika“ Marka Novakovića sa nedavno preminulim Vlastimirom Đuzom Stojiljkovićem u glavnoj ulozi.\nSelekciju Mladi duh Evrope otvoriće ostvarenje „Kraj leta“ Johana Johansona. Publika će moći da vidi i pet dokumentarnih filmova o požrtvovanju običnih ljudi u ratovima tokmom raspada Jugoslavije 90-ih godina, posvećenih pomirenju Srbije i Bosne i Hercegovine, medju kojima su i ostvarenja Darka Špera i Aleksandra Reljića.\nOd pratećih programa publika će moći da vidi izmedju ostalog i izložbu posvećenu čuvenom italijanskom reditelju i piscu Pjeru Paolu Pazoliniju „PPP Nove ore dopo“.\nOd 19. do 23. jula na Velikoj terasi, biti prvi put će biti organizovan Fud Film Fest, jedinstvena filmsko-gastronomska manifestacija u Srbiji.\nFestival evropskog filma Palić se održava pod pokroviteljstvom Ministarstva kulture Republike Srbije, Pokrajinskog sekretarijata za kulturu AP Vojvodine i Grada Subotice.


Neizdavanje računa zatvorilo 517 radnji u Srpskoj | Prijedor24.com - Više od informacije!\nPočetna Vijesti Neizdavanje računa zatvorilo 517 radnji u Srpskoj\nNeizdavanje računa zatvorilo 517 radnji u Srpskoj\nInspektori Poreske uprave Republike Srpske su u 2018. godini izdali 1.549 prekršajnih naloga zbog nepravilnosti u prometu putem fiskalnih kasa, a ukupan iznos kazne je 1.109.750 KM.\nIz Poreske uprave je saopšteno da je u tom periodu za 517 poreskih obveznika izrečena mjera privremene zabrane obavljanja djelatnosti u trajanju od 15 dana zbog neizdavanja fiskalnih računa.\nZbog neizdavanja fiskalnih računa u 2018. godini privremeno je zatvoreno 118 objekata u na teritoriji koju pokriva Područni centar Poreske uprave u Banjaluci, 82 objekta na teritoriji koji pokriva Područni centar Istočno Sarajevo, na području Doboja 79, Bijeljine 78, Prijedora 63, Zvornik 60, a na teritoriji Područnog centra Trebinje 37 objekata.\nU saopštenju se podsjeća da je Poreska uprava Srpske i u toku 2018. godine u dva navrata sprovela promotivnu medijsku kampanju “Korak preduzmi, račun uzmi” u većem broju elektronskih i štampanih medija u Srpskoj, a čiji je cilj podizanje svijesti građana o značaju uzimanja fiskalnog računa, jer se upravo uzimanjem računa daje doprinos u borbi protiv sive ekonomije i povećava ekonomska snaga Srpske.\n“Tada je pored preventivnog djelovanja putem promotivnih video-spotova, radio-džinglove, edukativne tekstove i poruke u štampanim i elektronskim medijima u okviru ove kampanje bio i pojačan rad inspektora Poreske uprave na terenu”, dodaju iz Poreske uprave.\nKontrolisani su, kako se navodi, poslovni subjekti u izvršavanju ove zakonske obaveze s ciljem poboljšanja poreske discipline poreskih obveznika kada je riječ o obavezi izdavanja fiskalnih računa nakon svake kupovine ili izvršene usluge.\nInspektori Poreske uprave Srpske će, ističe se, kontrole evidentiranja prometa putem fiskalnih kasa kontinuirano obavljati i u ovoj godini.\n“S ciljem preventivnog djelovanja, a što je i smisao kampanje `Korak preduzmi, račun uzmi`, važno je promijeniti loše navike i povećati fiskalnu svijest kod građana i ukazati na značaj uzimanja fiskalnog računa”, navodi se u saopštenju.\nIz Poreske uprave napominju da bez fiskalnog računa kupac ne može reklamirati robu, niti dobiti povrat novca.\n“Fiskalni račun je jedini način da kupac ostvari svoja prava, ali i da bude siguran da dio njegovog novca ide u budžet čime se finansira zdravstvo, prosvjeta, kultura, obrazovanje”, naglašava se u saopštenju.\nIz Poreske uprave Srpske ističu da se borba protiv sive ekonomije ne zasniva samo na zabranama i inspekcijskim mjerama, već podrazumijeva i različite aktivnosti šire društvene zajednice, od kojih je jedna upravo uzimanje fiskalnog računa.\nU saopštenju se navodi da neizdavanje fiskalnih računa pokazuje da je poslovanje poreskih obveznika nelegalno i znači neprikazivanje prihoda i utaju poreza, te naglašava da su nelojalna konkurencija onim poreskim obveznicima koji izdaju fiskalne račune prilikom prodaje roba ili usluga.\nPoreska uprava poziva poreske obveznike da poštuju zakonske propise u ovoj oblasti, a građane da slučajeve neizdavanja fiskalnih računa prijave putem imejl adrese ili na telefone Uprave.


Podeljena 170 auto sedišta za bebe – Poportal\nSavet za bezbednost saobraćaja Grada Požarevca organizovao je novu akciju podele 170 auto sedišta za bebe rođene krajem 2019. godine na teritoriji grada Požarevca uz edukativno predavanje za roditelje.\nPredsednik Saveta za bezbednost saobraćaja Grada Požarevca, Dragan Stanojević ističe da će sa akcijom nastaviti i u ovoj godini i da je grad opredelio sredstva iz budžeta za ovu namenu ali je neophodno da se roditelju upoznaju sa pravilnim korišćenjem auto sedišta, jer se veliki broj saobraćajnih nesreća događa u kojima su učesnici i najmlađi.\nPrema rečima Bojana Ilića, predsednika Skupštine grada Požarevca, ova akcija ima dvostruki značaj jer se povećava bezbednost u saobraćaju, a pomaže i mladim roditeljima da se smanje troškovi a u 2020.godini Grad Požarevac opredelio je četiri miliona dinara za auto sedišta.\nPredstavnici Centra za promociju bezbednosti saobraćaja iz Novog Sada i ovog puta su održali predavanje namenjeno roditeljima, o bezbednom korišćenju auto sedišta i apelovali na roditelje i na sve druge učesnike u saobraćaju da shvate značaj pravilnog korišćenja autosedišta kao i značaj vezivanja bezbednosnih pojaseva.\nObaveštenje o izvođenju gađanja iz pešadijskog naoružanja za februar\nNove promene za sve preduzetnike koji koriste fiskalne kase!\n27/10/2020 27/10/2020 P.Radovanović\n12/03/2019 02/04/2020 P.Radovanović


Zla smrt (1981) - HBO Srbija\nRežiser: Sam Raimi\t 1981 | 82 minuta\nGlume: Bruce Campbell,\tEllen Sandweiss,\tBetsy Baker,\tHal Delrich,\tSarah York\nPetoro dvadesetogodišnjaka je zarobljeno u udaljenoj kolibi gde otkrivaju Knjigu mrtvih. Snimak arheologa otkriva da je drevni tekst otkriven među ruinama Kandara, grada drevne Sumerske civilizacije.\nPetoro dvadesetogodišnjaka je zarobljeno u udaljenoj kolibi gde otkrivaju Knjigu mrtvih. Snimak arheologa otkriva da je drevni tekst otkriven među ruinama Kandara, grada drevne Sumerske civilizacije. Reprodukovanjem snimljenih napeva, slučajno će okupiti usnule demone koji žive u obližnjoj šumi, koji će krenuti na njih, sve dok ne ostane poslednji da se bori za svoj život.\nFakultet straha 21. decembar u 3:15\nCrvenkapa 22. decembar u 1:05


Reklamacije | Knjižara Kultura\nUkoliko uočite takvo oštećenje, nemojte potpisati prijem pošiljke ili zamolite kurira da sačeka dok provjerite da li oštećenje na pakovanju uslovilo i oštećenje samog proizvoda ili gubitak njegovih dijelova. Ukoliko proizvod nije oštećen, i svi dijelovi su na broju, potpišite prijem pošiljke.\nUkoliko ste primili pošiljku, te nakon otvaranja kutije ustanovili da isporučena roba ne odgovara naručenoj, ili podaci na računu nisu odgovarajući, molimo Vas da, najkasnije u roku od 24h od trenutka prijema pošiljke, kontaktirate na e-mail: reklamacije@knjizarakultura.com sa svojim podacima (ime, prezime, telefon) i opišete kakav problem imate Ili preuzmete reklamacijski list sa linka na kraju ovog teksta, popunite ga i sa robom pošaljete na našu adresu. U najkraćem mogućem roku, odgovorićemo potrošaču na izjavljenu reklamaciju elektronskim putem (e-mail) ,tako što ćemo potvrditi prijem reklamacije, odnosno saopštiti broj pod kojim je zavedena Vaša reklamacija u evidenciji primljenih reklamacija i obavjestićemo Vas o daljem postupanju. Rok za odgovor na reklamaciju je 8 dana, dok je rok za rješavanje reklamacije 15 dana od trenutka prijave iste.